Q=13	C=11	SS=2	LS=2	PS=0	DC=3	LC=0	SD=0	BS=2	G0=115	G1=82	G2=58	DLID=az_RU	BODY= Имам Заманла (әҹ) әлагә вә рабитә јаратмаг олармы? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1084\tArxiv kodu 11077\nҮмумијјәтлә, бир-бирини танымајан ики нәфәр арасында әлагә вә рабитә өз-өзлүјүндә мүмкүн дејилдир. Әксинә, ики тәрәфдән һәр биринин гаршы тәрәфә елми вә билији олдуғундан сонра бир-биринә әлагә вә мәһәббәт јарандыгдан сонра бу бағлылығын гурулмасы мүмкүндүр. Јәни, ики тәрәфин бир-биринә гаршы олан мәһәббәт вә еһтирамы сәбәб ола биләр ки, онлар ҝөрүшсүн вә рабитәләри олсун.\nИмам Заман (әҹ) һаггында демәк олар ки, Һәзрәт бизим һамымызы јахшы таныјыр, Онун мәһәббәти гаршы тәрәф кими бизим һамымыза аид олур, амма икинҹи тәрәф кими биз дә Имамымызы јахшы таныјыб она гаршы јахшы мәһәббәт ҝөстәрә билсәк вә разылығыны әлә ҝәтирә билсәк, белә бир ҝөрүшә наил олмаг үчүн ләјагәтимиз олар. Неҹә ки, бир чох тәгвалы вә танынмыш алимләр вә өзләрини ислаһ етмиш иддиасыз шәхсијјәтләр һәјатларында бу мәгама чата билмишләр.\nБашга сөзлә десәк, имам Заманла (әҹ) әлагә јаратмаг ики ҹүр тәсәввүр олуна биләр; 1. Гәлби әлагә; 2. Һүзури ҝөрүш; һәр ики әлагә нөвүнүн баш вермәсинин мүмкүн олмасына бахмајараг һүзури шәкилдә имам Заманла (әҹ) ҝөрүшмәјин мүәјјән шәраити вар вә әслиндә гәлби һазырлыг, бу ҝөрүшүн шәртләринә әмәл етмәк һүзури һалда Имамла (әҹ) ҝөрүшмәјә мүгәддәмә һесаб олуна биләр.\nБу суала ҹаваб вермәкдән өтрү ики мәсәләјә диггәт јетирмәк лазымдыр;\n1. “Рабитә” сөзү әрәб лүғәтиндә әлагә вә бағлылыг мәнасында ишләнир. Бу сөз ики тәрәфин бир-биринә бағлылығы вә әлагәси мәнасына дәлаләт едир. Јәни, бир-бири илә рабитәси олан ики нәфәр вә һәр ики тәрәф белә бир бағлылығы истәмиш олсунлар. Беләликлә, биртәрәфли бағлылыг вә мәһәббәт әслиндә бу әлагәјә вә бағлылыға дәлаләт етмир.\nҺәмчинин, бир-бирини танымајан ики нәфәр арасында әлагә вә рабитә мүмкүн өз-өзлүјүндә дејилдир. Әксинә, әлагә һәр ики тәрәфин гаршы тәрәфә елми вә билији олдуғундан сонра вә бир-биринә әлагә вә мәһәббәт јарандыгдан сонра бу бағлылығын гурулмасы мүмкүндүр. Јәни, ики тәрәфин бир-биринә гаршы олан мәһәббәт вә еһтирамы сәбәб ола биләр ки, онлар ҝөрүшсүн вә рабитәләри олсун.\nИмам Заман (әҹ) һаггында демәк олар ки, Һәзрәт бизим һамымызы јахшы таныјыр, Онун мәһәббәти гаршы тәрәф кими бизим һамымыза аид олур. Неҹә ки, рәвајәтләрдә ҝәлиб ки, О һәзрәтин бүтүн шиәләрә гаршы мәһәббәти вар вә онларын вәзијјәтиндән хәбәрдардыр. Рәвајәтләрдән бириндә нәгл олунур ки, Имам Заман (әҹ) даһи алим Шејх Мүфидә бујуруб: “Биз сизин вәзијјәтинизә гаршы һеч дә диггәтсиз дејилик вә сизләри һеч вахт јаддан чыхармырыг.” Бу танышлыг, әлагә вә мәһәббәт ән јүксәк мәртәбәдир. Сиз һансы достунуз һаггында дејә биләрсиниз ки, һәмишә, һәр һалда сизин вәзијјәтинизи јадда сахласын вә сизә гаршы дәриндән мәсулијјәт һисс еләсин, вәзијјәтинизә гаршы диггәтсиз олмасын?! Демәли, бу рабитәнин бир тәрәфиндә Имам Заман (әҹ) олараг һәмишә өз шиәләринин сорағыны алыр вә онларын интизары чәкир ки, онлар да сөзүн һәгиги мәнасында онунла рабитә гурмуш олсунлар.\nАмма икинҹи тәрәф кими биз Имамымызы јахшы таныјыб она гаршы јахшы мәһәббәт ҝөстәрә билсәк вә разылығыны әлә ҝәтирә билсәк, белә бир ҝөрүшә наил олмаг үчүн ләјагәтимиз олар. Чүнки, илк нөвбәдә, һәр кәс гаршы тәрәфин әһвал руһијјәсинә, кәрамәтинә вә фәзиләтләринә, әхлагына вә бәзән дә ҹисми вәзијјәтинә аҝаһ олмајынҹа гәлбиндә она гаршы мәһәббәт вә әлагә јаранмаз вә гәлби онунла әлагә вә бағлылыг јаратмаға мејл етмәз. Икинҹи мәрһәләдә инсан гаршы тәрәфә өз әлагә вә бағлылығыны ҝөстәрир вә гаршы тәрәф әҝәр бу әлагәнин һәгиги олдуғуну ҝөрсә ону өзүнә лајиг дост биләр, она гаршы мәһәббәт ҝөстәрәр. Имам Заман (әҹ) ки, бүтүн шиәләри севир, амма биз неҹә? Доғурданмы, Имам Заманы (әҹ) севирик?! Јохса, тәкҹә достлуг иддиасы едирик? Ҝөрәсән, Имам Заманын (әҹ) бизә гаршы олан мәһәббәтини танымышыг ки, Ону дост тутаг?!\n2. Гејд олундуғу кими һәр бир рабитәнин башланғыҹы танышлыгдан башлајыр. Бундан сонда гәлби мәһәббәт вүҹуда ҝәлир вә сонда ән јахын ҝөрүш вә һүзури шәкилдә сәмими бир дослуг ҝөрүшүнә чеврилир.\nӘҝәр кимсә өз гәлби бағлылығыны имам Заманла (әҹ) мөһкәмләдиб, о һәддә чатыра билсә ки, имам Заманын (әҹ) һүзурунда о Һәзрәтлә ҝөрүшә ләјагәти олсун, шүбһәсиз ки, белә бир ҝөрүшә наил олаҹаг. Тарихдә бир чох даһи алимләр вә өзләрини ислаһ етмиш мөмин иддиасыз шәхсијјәтләр өз мәгсәдләринә чатмыш вә иман ешгинин сајәсиндә һәгигәтдә Имам Заманын (әҹ) ҝөрүшүнә ләјагәт тапмыш вә өз һәдәфләринә чатмышлар. Әлбәттә, онлардан бәзиләри ҝөрүш заманы Имамы танымамыш, сонрадан билмишләр ки, ҝөрүшдүјү шәхс Имам Заман (әҹ)) олмушдур. Нүмунә үчүн Һаҹы Әли Бағдади, Һаҹы Сејјид Әһмәд Рәштинин вә с... әһвалатларын ҝөстәрмәк олар ки, Мәфатеһул-ҹинан китабында нәгл олунмушдур.\nИзаһ: Имам Заманла (әҹ) әлагә јаратмаг ики ҹүр тәсәввүр олуна биләр; 1. Гәлби әлагә; 2. Һүзури ҝөрүш; Илк өнҹә суал будур ки, үмумијјәтлә, белә әлагә вә ҝөрүш мүмкүндүрмү? Мүнасиб ҹаваб алмагдан өтрү һәр ики мөвзуну ајрыҹа арашдырыб нәтиҹә алырыг;\n1.Һүзури рабитә; јәни, инсан Имам Замынын (әҹ) һүзуруна физики ҹәһәтдән јетишсин вә онунла ҝөрүшсүн. Бу гисмәт дә ики ҹүр тәсәввүр олуна биләр;\nА) Имам Заманы (әҹ) ҝөрсүн вә ҝөрүшсүн, амма данышмасын;\nТәҹрүбә вә рәвајәтләр әсас верир ки, белә бир һадисәнин баш вермәси тамамилә мүмүкүндүр. Мәрһум Шејх Сәдуг Имам Заманын (әҹ) хүсуси наибләринин бириндән белә нәгл едир: “Имам Заман (әҹ) һәр ил һәҹҹ мәрасиминдә иштирак едир. О, инсанлары ҝөрүр, таныјыр, амма инсанлар ону ҝөрмәләринә бахмајараг о Һәзрәти танымырлар. Демәли, Имамын (әҹ) ҝөрүнмәси нәинки мүмкүндүр, бәлкә дә баш вермишдир. Амма белә ҝөрүшү әлагә вә рабитә адландырмаг олмаз вә суал верәнин мәгсәди Имам Заманы (әҹ) бу ҹүр ҝөрмәк дејил.\nб) Имам Заманы (әҹ) ҝөрсүн вә данышсын;\nКиминсә имам Заманы (әҹ) һәгигәтдә ҝөрмәси вә онунла данышмасы мүмкүндүр ја јох? Ҹавабда демәк лазымдыр ки, бәли мүмкүндүр. Чүнки, истәнилән вар вә һәјатдадыр, манеә исә јохдур; јәни, һеч бир дәлил јохдур ки, киминсә мәнәви ҹәһәтдән һазырлығы олсун вә ҝүнаһдан чәкинмәклә Имам Заманла (әҹ) ҝүрүшмәјә һазырлығы вә ләјагәти олсун, амма Имам Заман (әҹ) онунла ҝөрүшмәсин! Демәли, белә бир имкан вар, јалныз бир һалда истисна ола биләр ки, ҝөрүшмәмәк мәсләһәтли олсун. Бундан әлавә, тарих боју даһи шәхсијјәтләрдән вә өвлијауллаһлардан чохларынын о Һәзрәтин ҝөрүшүнә наил олмаларыны нәгл етмишләр. Онлардан бәзиләри ҝөрүш заманы Имамы танымыш, бәзиләри исә ҝөрүшдән сонра баша дүшмүшдүр ки, Имам Заманла (әҹ) ҝөрүшмүшдүр. Белә ҝөрүшүн даһа чох мәнәви ләззәтә сәбәб олмасына бахмајараг, имам Заманла (әҹ) әлагә јалныз бунунла хүласәләшмир вә һәр кәсә гисмәт олмур. Бу мөвзуда ән мүһүм имам Заманла (әҹ) гәлби рабитә јаратмаг вә Һәзрәтин гејбдә олдуғу дөврдә онун ҝөстәришләринә әмәл етмәкдир.\n2. Гәлби рабитә; јәни, инсан Имам Заманын (әҹ) һүзуруна јетишмәдән гәлби илә Имама бағлы олсун, гәлби вә руһу илә имам Заманла (әҹ) рабитә гурсун. Бу јолда, Имам Заманла (әҹ) дили илә данышмасы вә Она дуа етмәси ва ја гәлби илә онунла данышмасы арасында һеч бир фәрг јохдур.\nҮмумијјәтлә, белә бир бағлылыг вә рабитә мүмкүндүрмү, әҝәр мүмкүндүрсә белә рабитәнин гурулмасынын ән јахшы јолу һансыдыр?\nҸавабда дејә биләрик ки, бәли; Белә бир рабитә мүмкүндүр. Мәсум Имамлар (әлејһимуссалам) һәр заман вә һәр мәканда олмағымыза бахмајарг бизим сәсимизи ешидир вә вәзијјәтимиздән аҝаһдырлар. Биз Имамларын (әлејһимуссалам) һәрәмләринә онларын изни илә ҝиририк вә дејирик: “шәһадәт верирәм ки, сәсимизи ешидир вә мәним вәзијјәтимдән аҝаһсан!” Имамларын (әлејһимуссалам) вә Ислам Пејғәмбәринин (сәлләллаһу әләјһи вә алиһи вә сәлләм) бизим вәзијјәтимиздән хәбәрдар олмасы һаггында чохлу рәвајәтләр вар. Увејс Гәрәнинин әһвалатында охујруг ки, Ислам Пејғәмбәринә (сәлләллаһу әләјһи вә алиһи вә сәлләм) чох мәһәббәти варды. Ислам Пејғәмбәрини (сәлләллаһу әләјһи вә алиһи вә сәлләм) шиддәтлә ҝөрмәк истәмәсинә бахмајараг һеч вахт Һәзрәти ҝөрә билмәди. Бунунла белә Ислам Пејғәмбәри (сәлләллаһу әләјһи вә алиһи вә сәлләм) онун ешгиндән вә вәзијјәтиндән тамамилә хәбәр вермишдир. Рәвајәтдә охујуруг: “Гәрәни тәрәфиндән беһиш әтри ҝәлир. Еј Увејс! Нә гәдәр сәни ҝөрмәјә мүштагам! Һәр кәс ону ҝөрсә мәни саламымы она чатдырсын.” Һәзрәт һәдисин давамында бујурур: “О, һеч вахт мәни ҝөрмәјәҹәк вә сонда Әлинин (әлејһиссалам) јанында Сиффејн дөјүшүндә шәһид олаҹаг!”\nДемәли, Аллаһын һөҹҹәти вә нүмајәндәси бизим әмәлләримизә шаһиддир. Гәлбимиздә нә варса, истәр дилимизә ҝәтирәк, истәрсә дә ҝәтирмәјәк, онун хәбәри вар. Белә олан һалда истәнилән һалда өз имамымызыла гәлбимиздә сөһбәт едиб даныша биләр вә рабитә јарада биләрик.\nБу гисмәтдә мәрһум ајәтуллаһ Беһҹәтидән имам Заманла (әҹ) рабитә јаратмаг вә Онунла ҝөрүшмәјә ләјагәт әлә ҝәтирмәјин бәзи јолларыны гејд етмәк јеринә дүшәрди:\nО, Имам Заманла (әҹ) ҝөрүшмәк исәтәјән вә зијарәт етмәк истәјәнләрин ҹавабында бујурур: “О һәзрәтә чохлу “вә әҹҹил фәрәҹәһу” илә бирликдә чохлу салават ҝөндәрин, Ҹәмкәран мәсҹидинә чох ҝедин вә орда Имам Заман (әҹ) намазыны гылын!” Башга јердә Имам Заманла (әҹ) рабитә јаратмаг һаггында ҹаваб верир: “Аллаһ-таала илә рабитә вә Она ибадәт етмәк әслиндә Имам Заманын (әҹ) әсас һәдәфидир. Бу јоллары әмәлдә тәтбиг едиб танымаг шәриәтдә вар. Јәни, һәр бир сәһиһ әмәли шәриәт мәсәләси әслиндә Имам Заманла (әҹ) рабитә јолуну ҝөстәрир.” Башга јердә, Әһли-Бејтлә (әлејһимуссалам), хүсусилә Имам Заманла (әҹ) неҹә рабитә јаратмаг һаггында верилмиш суала белә ҹаваб верир: “Аллаһ-тааланы таныјыб, Она там итаәт етмәк сәбәб олар ки, инсанда Аллаһа вә Онун истәдикләринә мәһәббәт јарансын. Онлар, пејғәмбәрләр, онларын ҹанишинләри, онлардан Аллаһ дәрҝаһында ән мәһбублары Ислам Пејғәмбәри (сәлләллаһу әләјһи вә алиһи вә сәлләм) вә пак Әһли-Бејти (әлејһимуссалам), онлардан исә бизә ән јахыны Имам Замандыр (әҹ).”\nҺәмчинин, Имам Заманла (әҹ) рабитә вә әлагә јаратмағын диҝәр јоллары да ачыгланмышдыр ки, онлардан бәзиләринә ишарә едирик:\n2-1.Имам Заманын (әҹ) сағламлығына хатир дуа етмәк; (Аллаһуммә кулли вәлијјикә ...)\n2-2. Имам Садигдән (әлејһиссалам) нәгл олунмуш Әһд дуасыны охумаг; “Һәр кәс гырх ҝүн бу дуаны охуса, Имам Заманын (әҹ) көмәкчиләриндән олар.”\n2-3. Мәфатеһул-ҹинан дуа китабында гејд олунмуш Али Јасин зијарәтнамәсини охумаг. Имам Заман (әҹ) өзү бујурмушдур: “Һәр вахт бизә тәвәссүл етмәк истәсәниз бу дуаны охујун.”\n2-4.Мәфатеһул-ҹинан дуа китабында нәгл олунмуш Ҹамеји-кәбирә зијарәтнамәсини охумаг;\nБеләликлә, Имам Заманла (әҹ) әлагә вә рабитә јаратмаг олар вә јарадылыб. Һәмчинин, инсан чох истәмә, чалышмагла да гәлби бағлылығы мөһкәмләдиб, Аллаһа халис бәндәчиликлә вә ҝүнаһлардан узаг олмагла О Һәзрәтин һүзуруна јетишә биләр, һәтта елә шәраит ола биләр ки, Һәзрәт өзү инсанын сорағына ҝәлсин. Әлбәттә, бир мәсәләјә дә диггәт јетирмәк лазымдыр ки, әҝәр кимсә бүтүн бу әмәлләри јеринә јетирсә вә сонда нәтиҹә ала билмәсә јенә дә наүмид олмамалыдыр. Әксинә, даһа чох ләјагәт вә һазырлыг үчүн чалышмалыдыр. Һәмчинин, ону да нәзәрә алмаг лазымдыр ки, ола билсин инсан бу мәгама ләјагәти дә олсун амма һансыса дәлил вә мәсәләһәт үзүндән Имам Заманын (әҹ) һүзуруна јетишә билмәсин.\n3. Һәмин мөвзуда ола биләр гаршыја јенә бир суал чыхсын ки, бәзи рәвајәтләрдә Имам Заманы (әҹ) ҝөрмәсини иддиа едәнләрин јаланчы кими танытдырылмасыны јухарыда ачыгланан мәтләблә тутушдуруб неҹә изаһ етмәк олар? Ҹавабда демәк олар ки, бәли, бәзи рәвајәтләрдә вар ки, Суфјанинин вә түкүрпәдиҹи дәһшәтли сәсин ешидилмәсиндән әввәл һәр кәс Имам Заманла (әҹ) ҝөрүшүнү иддиа етсә јаланчыдыр.” Ислам алимләри белә рәвајәтләр һаггында бир ҹүр ачыглама вермишләр ки, һәдисдә Имам Заманы (әҹ) ҝөрмәкдән мәгсәд јәни, киминсә өзүнү Имам Заманын (әҹ) хүсуси наиби елан етмәсидир. Мәсәлән, һәр кәс Имам Заманын (әҹ) дөрд наибләрин бири кими олдуғуну иддиа етсә, шүбһәсиз ки, јаланчыдыр. Һәр һалда бу рәвајәт Имам Заманла (әҹ) һүзури ҝөрүшүн геји-мүмкүн олдуғуна дәлаләт етмир вә јалныз јаланчы иддиачылары инкар едир. Амма бир мәсәләни дә билмәк лазымдыр ки, Имам Заманын (әҹ) ҝөрүшүнә мүвәффәг олмуш даһи алимләрин һеч бириндән тарих боју белә ҝөрүшүн һамыја нәгл етмәләри мүшаһидә едилмәмишдир.\nШүбһәсиз ки, Имам Заманла (әҹ) һүзури шәкилдә ҝөрүшмәк вә белә бир јүксәк мәгама чатмаг үчүн өз-өзлүјүндә чох чалышмаг вә бәзи әмәлләри јеринә јетирмәк лазымдыр.\n4. Сонда гејд етмәк истәдијимиз мәсәлә Имам Заманла (әҹ) рабитәнин вә ҝөрүшүн инсан һәјатындакы әһәмијјәти вә ролу һаггындадыр; чүнки, инсан елә ки, өзүндән јүксәк дәрәҹәли, әхлаглы, тәгвалы вә руһијјәли ... инсанла рабитә јарадыр, истәр-истәмәз ја өзүнү она охшатмаг ја да онун мәгамына јахын бир мәгамда олмаг истәјир. Бу да психоложи ҹәһәтдән идеал инсан сорағында олмағын әһәмијјәтини ҝөстәрир. Имам Заманла (әҹ) рабитә гуран ҹаван тәбии олараг, өзүнү Имамын (әҹ) ҝетдији јолда вә онун бәјәндији ишләрдә гәрар вермәк истәјир вә белә әлагә бүтөвлүкдә онун һәјатында вә руһи инкишафында мүстәб тәсир гојур. Беләликлә, белә бир рабитә онун һәјатында әсас мүһәррик ролуну ојнајыр. Әҝәр ҹаванын Имам Заманын (әҹ) она гаршы олан бүтүн бу мәһәббәтинә, лүтфүнә вә кәрамәтинә аҝаһлығы олса, чалышаҹаг ки, гәлбинин телләрини онунла бағласын вә һәмишә Онун сорағында олсун. Әлбәттә, белә тәсир Имам Заманла (әҹ) јалныз һүзури јолла ҝөрүшмәк вә О һәзрәтин гәлбини әлә ҝәтирмәјә мүнһәсир олмур. Бәләкә дә, инсан Имам Заманын (әҹ) әхлаг, хүсусијјәт вә рәфтарларыны мүталиә етмәклә О Һәзрәтдән идеал вә нүмунәви бир инсан кими өз һәјатында бәһрәләнәр, өзүнү Она јахын едәр. Шүбһәсиз ки, мәсум Имамын (әҹ) варлығынын вүсәти о гәдәр ҝенишдир ки, һәр һансы мәкан вә заманда олмасындан асылы олмајараг белә бир шәхслә гәлби рабитә јарада биләрик вә О Һәзрәт бизләрә диггәт едәр. Неҹә ки, мүхтәлиф зијарәтнамәләрдә бу мөвзуја ишарә олунмушдур: “Шәһадәт верирәм ки, мәним сәсими ешидирсән вә һарда олмағымы билирсән!”\nОна ҝөрә дә Имам Заманын (әҹ) гејби дөврүндә О һәзрәти ҝөрмәк бөјүк шәрәф вә сәадәт олмасына бахмајараг, Һәзрәти ҝөрмәк бизим шәри вәзифәмиз дејилдир. Һәмчинин, әҝәр кимсә нијјәтиндә олмасына бахмајараг, өмрүндә Һәзрәти ҝөрмәк сәадәтиндән мәһрум оларса, бу шәхсин Имам Заманын (әҹ) нәзәриндә диггәтсиз олмасына дәлаләт етмир.\n Шејх Сәдуг, Әл-Еһтиҹаҹ, ҹ.2; сәһ.497\n Биһәрул-Әнвар, ҹ.52; баб18; китабул-ғејбәт.\n Мүнтәһал-амал,ҹ.2; баб 14; фәсл 5\n “Һәгигәтән, Имам Заман (әҹ) һәҹҹ мөвсүмүндә һазыр олур вә инсанлары ҝөрүр, инсанлар да ону ҝөрүр, амма ону танымырлар.” (Мән ла јәһзурул-фәгиһ, ҹ.2; сәһ.520, 3115-ҹи һәдисин шәрһиндә)\n Биһарул-Әнвар, ҹ.97; сәһ.375, баб.29; һәдис 5.\n Биһарул-Әнвар, ҹ.42; сәһ.155, баб.124; һәдис 22.\n Сејјид Мәһди Саи, Мәһбуба тәрәф, интихар шәфәг, Гум, үчүнҹү чап, 1381, сәһ.59\n Әл-Кафи, ҹ.4; сәһ.162, баб; сон он дуа, һәдис-4.\n Биһарул-Әнвар, ҹ.53; сәһ.95, баб.29; һәдис 11.\nБиһарул-Әнвар, ҹ.99; сәһ.81, баб.7; һәдис 1.\n Мән ла јәһзурулуһ-фәгиһ, ҹ.2; сәһ.609, һәдис 3213\n Бу ики әламәт, Имам Заманын (әҹ) зүһурунун әламәтләриндәндир.\n Биһарул-Әнвар, ҹ.52; сәһ.151, баб.23; һәдис 1.\n Мәрһум Әлламә Мәҹлиси Биһарул-Әнварда бу рәвајәтин изаһында Камалуд-дин китабынын мүәллифи тәрәфиндән бу мәтләби нәгл едир.\n Биһарул-Әнвар, ҹ.97; сәһ.375, баб.5; һәдис 9 اشهد انک تسمع کلامی و تشهد مقامی .\n9128 Nizamlar hüquq və əhkam 2009/06/09\n3353 Nizamlar hüquq və əhkam 2011/11/17\n23179 Nizamlar hüquq və əhkam 2007/09/05\n4834 Nizamlar hüquq və əhkam 2010/08/22\n7753 Nizamlar hüquq və əhkam 2010/09/05\n4126 Nizamlar hüquq və əhkam 2011/07/19\n9088 Nizamlar hüquq və əhkam 2010/06/20\n3765 Qədim kəlam\n16820 Əməli əxlaq\n3983 Təzə kəlam\n7483 Qədim kəlam\n17780 Əməli əxlaq\n3983 Nizamlar hüquq və əhkam\n6552 Nizamlar hüquq və əhkam\n4946 Qədim kəlam\n15428 Qədim kəlam


Q=8	C=4	SS=2	LS=4	PS=0	DC=0	LC=0	SD=0	BS=0	G0=39	G1=27	G2=9	DLID=az_RU	BODY=ДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кенија жест дили Кирибати Конго Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тонга Тувалу Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дуала дхолуо еве едо ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\nКАНАДАДА јашајан Дон адлы Јеһованын Шаһиди гаршысына мәгсәд гојмушду ки, Аллаһын кәламыны сәфил һәјат сүрән инсанлара тәблиғ етсин. Онун данышдығы һәмин адамлардан биринин ады Питер иди. Дон бу адамы нөвбәти сөзләрлә тәсвир едир: «Һәјатымда һәлә белә пис ҝүндә олан сәфил ҝөрмәмишдим. Үстәлик, һеч кими өзүнә јахын бурахмырды». Анҹаг Дон тәслим олмады, нә аз, нә чох дүз он дөрд ил онунла үнсијјәт гурмаға чалышды.\nҜүнләрин бир ҝүнү Питер Дондан сорушду: «Мәнә ҝөрә вахтыны нијә өлдүрүрсән? Һеч ким мән тәрәфә белә бахмыр, сәнә нә дүшүб?» Дон Питерин үрәјинә јол тапмаг үчүн Мүгәддәс Китабдан бәзи ајәләри ҝөстәрди. Биринҹи, Аллаһын адынын олдуғуну деди вә Зәбур 83:18 ајәсини ҝөстәрәрәк Питердән охумағы хаһиш еләди. Сонра ондан нәјә ҝөрә әл чәкмәдијинин сәбәбини Ромалылара 10:13, 14 ајәләриндән изаһ етди. Орада дејилир: «Јеһованын адыны чағыран һәр кәс гуртулаҹаг». Ахырда Дон Питерә Мәтта 9:36 ајәсини охутдурду: «Иса ҹамааты ҝөрәндә онларын һалына аҹыды, чүнки бу адамлар чобансыз гојунлар кими јазыг вә дағыныг идиләр». Ҝөзләри долан Питер Дон гардашдан сорушду: «Демәли, онун мәнә дә јазығы ҝәлир?»\nБу, Питерин һәјатында дөнүш нөгтәси олур. О јујунуб-тәмизләнир, үз-ҝөзүнү абыра салыр, көһнә палтарыны дәјишиб Дон гардашын она бағышладығы палтары ҝејинир. Бундан сонра өзүнә фикир вермәјә башлајыр.\nПитерин ҝүндәлији вар иди. Ҝүндәлијин әввәлини онун һәјатынын гара сәһифәләри тутурду. Анҹаг Донла таныш оландан сонра бу ҝүндәлијин сәһифәләри санки ишыг сачды. Бир ҝүн о, белә сөзләр јазмышды: «Бу ҝүн өјрәндим ки, Аллаһын ады Јеһовадыр. Бундан сонра дуамда Онун адыны чәкәҹәјәм. Аллаһын адыны билдијим үчүн чох хошбәхтәм! Дон дејир ки, Јеһова мәним сирдашым ола биләр».\nҜүндәлијиндәки сон сөзләри Питер доғма баҹы вә гардашына үнванламышды. О јазыр:\n«Нә исә бу ҝүн өзүмү јахшы һисс етмирәм. Ҝөрүнүр, јаш өз сөзүнү дејир. Амма бу ҝүн өлмәли олсам белә, әминәм ки, достумла [Дон] Ҹәннәтдә ҝөрүшәҹәјәм. Әҝәр бу сөзләри охујурсунузса, демәли артыг дүнјада јохам. Дәфнимдә ҹамаатдан фәргләнән бир нәфәри ҝөрсәниз, онунла таныш олун. Бир дә ки, истәјирәм, бу ҝөј китабы охујасыныз *. Орада дејилир ки, достуму јенидән Ҹәннәтдә ҝөрәҹәјәм. Буна сидги-үрәкдән инанырам. Сизи севән гардашыныз Питер».\nДәфндән сонра баҹысы Уми Питер һагда деди: «Ики ил бундан габаг о, мәнимлә данышды. Нечә илләрдән сонра биринҹи дәфә иди ки, белә хошбәхт иди. Һәтта ҝүлүмсәјирди». Уми Дона сөз вериб деди: «Мән бу китабы мүтләг охујаҹағам. Әҝәр бу китаб гардашыма белә тәсир едибсә, демәли, орада нәсә вар». Уми һәмчинин Јеһованын Шаһидләри илә «Мүгәддәс Китаб әслиндә нә өјрәдир?» китабыны арашдырмаға разылашды.\nҜәлин биз дә инсанлара ҝөрүнүшүнә ҝөрә гијмәт вермәјә тәләсмәјәк, һәр бир инсана сәбир вә севҝи илә јанашаг (1 Тим. 2:3, 4). Онда Питер кими тәмиз гәлбли инсанларын үрәјинә јол тапа биләҹәјик. Үрәкләри ҝөрән Аллаһ исә, өз нөвбәсиндә, сәпдијимиз һәгигәт тохумларыны ҹүҹәрдиб бөјүдәҹәк (1 Ишм. 16:7; Јәһ. 6:44).\n^ абз. 7 Јеһованын Шаһидләри тәрәфиндән дәрҹ олунмуш «Әбәди һәјата апаран һәгигәт» китабы нәзәрдә тутулур. Артыг дәрҹ олунмур.


Q=7	C=5	SS=1	LS=1	PS=0	DC=2	LC=0	SD=0	BS=1	G0=111	G1=80	G2=34	DLID=az_RU	BODY=Јеһова илә мүнасибәтини мөһкәмләндир | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каонде карен (сго) каталан кечуа (Боливија) кикамба кикујју килуба кинјаруанда кирунди кисонге кичуа (Имбабура) кореја крио латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nАллаһын Кәламыны арашдыранда мәгсәдин нә олмалыдыр?\nЈеһованын һәр заман әдаләтлә даврандығына сәни нә әмин едир?\nНәјә ҝөрә дуада конкрет олмаг лазымдыр?\n1. Нәјә ҝөрә Јеһова илә мүнасибәтимизи мөһкәм сахламалыјыг?\nӘҜӘР сән өзүнү Јеһова Аллаһа һәср едиб вәфтиз олунмусанса, демәли, чох дәјәрли бир шејә саһибсән. Бу, Аллаһла сәнин аранда олан мүнасибәтдир. Анҹаг бу мүнасибәт тәкҹә Шејтан дүнјасынын дејил, һәм дә ҝүнаһлы тәбиәтимизин һүҹумларына мәруз галыр. Бу вәзијјәтлә бүтүн мәсиһиләр үзләшир. Буна ҝөрә дә бизим Јеһова илә мүнасибәтимиз мүмкүн гәдәр мөһкәм олмалыдыр.\n2. а) Мүнасибәт дејәндә нә баша дүшүрсән? (Һашијәјә бахын.) б) Јеһова илә мүнасибәтимизи неҹә мөһкәмләндирә биләрик?\n2 Бәс Јеһова сәнин үчүн нә дәрәҹәдә реалдыр? Онунла мүнасибәтини даһа да мөһкәмләндирмәк истәјәрдин? Јагуб 4:8 ајәсиндән бунун неҹә мүмкүн олдуғуну өјрәнирик: «Аллаһа јахынлашын, О да сизә јахынлашаҹаг». Диггәт јетирдинсә, бу, икитәрәфли просесдир *. Биз Аллаһа сары аддымладыгҹа, О да бизә сары аддымлајыр. Бу гаршылыглы һәрәкәтин тез-тез тәкрарланмасы Јеһова илә мүнасибәтимизи мөһкәмләндирир. Нәтиҹәдә исә Јеһова бизим үчүн даһа да реал олур. Белә оланда биздә дә Иса Мәсиһдәки кими әминлик јараныр. О демишди: «Мәни ҝөндәрән ҝерчәкдир... Ону мән таныјырам» (Јәһ. 7:28, 29). Бәс онда Аллаһа даһа да јахынлашмаг үчүн һансы аддымлары атмаг лазымдыр?\nАллаһла неҹә үнсијјәтдә ола биләрсән? (3-ҹү абзаса бахын)\n3. Јеһова илә неҹә үнсијјәтдә олмаг олар?\n3 Јеһоваја јахынлашмаг үчүн Онунла мүнтәзәм үнсијјәтдә олмаг ваҹибдир. Бәс Аллаһла неҹә үнсијјәтдә олмаг олар? Сән узагда јашајан достунла неҹә үнсијјәт сахлајырсан? Јәгин ки, тез-тез бир-биринизлә јазышыр, телефонла данышырсыныз. Бу, Јеһова илә мүнасибәтләрә дә аиддир. Јеһова Аллаһа тез-тез дуа етмәклә сән Онунла данышырсан. (Зәбур 142:2 ајәсини охујун.) Мүнтәзәм олараг Аллаһын Кәламыны охујуб үзәриндә дүшүнәндә исә, Јеһованын сәнинлә данышмасына јол верирсән. (Әшија 30:20, 21 ајәләрини охујун.) Ҝәлин инди бу икитәрәфли үнсијјәтин Јеһова илә мүнасибәтимизи неҹә мөһкәмләндирдијини, Аллаһы сәнин үчүн неҹә даһа реал етдијини нәзәрдән кечирәк.\nЈЕҺОВА МҮГӘДДӘС КИТАБ ВАСИТӘСИЛӘ ДАНЫШЫР\n4, 5. Јеһова шәхсән сәнинлә Өз Кәламы васитәсилә неҹә данышыр? Нүмунә чәк.\n4 Сөзсүз, разылашаҹагсан ки, Мүгәддәс Китаб Аллаһын бүтүн бәшәријјәтә үнванладығы намәдир. Бәс Мүгәддәс Китабда шәхсән сәнин Јеһоваја неҹә јахынлаша биләҹәјин барәдә мәлумат вар? Әлбәттә вар. Мүгәддәс Китабы мүнтәзәм охујуб арашдыранда охудугларына неҹә јанашдығына фикир вер, онлары өз һәјатына неҹә тәтбиг едә биләҹәјин барәдә дүшүн. Бунунла, Јеһованын Өз Кәламы васитәсилә сәнинлә данышмасына јол верирсән. Бу исә сәни Она даһа да јахынлашдырыр (Ибр. 4:12; Јаг. 1:23—25).\n5 Мәсәлән, Исанын «өзүнүзә јердә хәзинә топламајын» сөзләрини охујуб үзәриндә дүшүн. Әҝәр сән артыг Падшаһлығын ишини һәјатында биринҹи јерә гојмусанса, онда Јеһованын сәндән разы олдуғуну дујаҹагсан. Јох әҝәр бу ајәләри охујанда ҝөрүрсән ки, һәјатыны садәләшдирмәлисән, Падшаһлығын ишинә даһа чох вахт ајырмалысан, онда бу о демәкдир ки, Јеһова Она јахынлашмағын үчүн нә етмәли олдуғуну сәнә дејир (Мәт. 6:19, 20).\n6, 7. а) Мүгәддәс Китабы арашдырмаг Јеһова илә мүнасибәтимизә неҹә тәсир едир? б) Мүталиә едәркән мәгсәдимиз нә олмалыдыр?\n6 Дүздүр, адам Мүгәддәс Јазылары арашдыранда дүзәлтмәли олдуғу саһәләри ҝөрүр. Амма Кәламы арашдырмағын фајдасы тәкҹә бунунла битмир. Биз һәм дә Јеһованын ҝөрдүјү ишләрә бәләд олуруг, бу исә Она мәһәббәтимизи артырыр. Бизим Аллаһа мәһәббәтимиз артдыгҹа Онун да бизә мәһәббәти артыр вә беләҹә, мүнасибәтләримиз мөһкәмләнир. (1 Коринфлиләрә 8:3 ајәсини охујун.)\n7 Јеһоваја јахынлашмаг үчүн биз Мүгәддәс Китабы дүзҝүн мәгсәдлә мүталиә етмәлијик. Јәһја 17:3 ајәсиндә дејилир: «Әбәди һәјат одур ки, Сәни, тәк ҝерчәк Аллаһы вә ҝөндәрдијин Иса Мәсиһи танысынлар». Беләликлә, бизим мәгсәдимиз садәҹә билик алмаг јох, Јеһованын неҹә Аллаһ олдуғуну өјрәнмәк олмалыдыр (Чыхыш 33:13 ајәсини охујун; Зәб. 25:4).\n8. а) 2 Падшаһлар 15:1—5 ајәләриндә Јеһованын Әзрија падшаһла неҹә давранмасы һансы суаллары доғура биләр? б) Јеһованы танымағымыз Онун ишләри илә бағлы шүбһәләри неҹә арадан галдырыр?\n8 Јеһова Аллаһы даһа јахындан таныдыгҹа Мүгәддәс Китабда Онун мүәјјән вәзијјәтләрдә нәјә ҝөрә белә давранмасы изаһ едилмәјәндә белә биз һәддән артыг нараһат олмајаҹағыг. Мисал үчүн, Јеһованын Јәһуда падшаһы Әзрија илә неҹә давранмасы һагда нә дүшүнүрсән? (2 Пад. 15:1—5). Бахмајараг ки, «халг һәлә дә сәҹдәҝаһларда гурбан ҝәтирир, гурбан түстүсү тәгдим едирди», Әзрија «Јеһованын бәјәндији ишләри ҝөрүрдү». Бунунла белә, «Јеһова падшаһын ҹанына азар салды вә о, өмрүнүн ахырынадәк ҹүзамлы галды». Буна сәбәб нә иди? Бу барәдә һәмин парчада һеч нә дејилмир. Бу, бизи нараһат етмәлидирми? Јеһованын Әзријаны сәбәбсиз јерә ҹәзаландырдығыны дүшүнмәлијик? Әҝәр биз Јеһованын ишләринә јахшы бәләдиксә, јох. Јеһованы јахшы таныјырыгса, билирик ки, Јеһова һәмишә «лазыми өлчүдә» ислаһ едир (Әрм. 30:11). Демәли, Јеһованын Әзријаја гаршы бу ҹүр давранмасынын сәбәбини һәтта билмәсәк дә, әмин ола биләрик ки, Онун чыхардығы һөкм адилдир.\n9. Јеһованын Әзријаны нә үчүн ҹәзаландырдығына һансы амилләр ајдынлыг ҝәтирир?\n9 Анҹаг бу һагда Мүгәддәс Китабын башга јериндә әлавә мәлумат вар. Әзрија падшаһ Үзијјә кими дә танынырды (2 Пад. 15:7, 32). Ејни һадисәнин гәләмә алындығы 2 Салнамәләр 26:3—5, 16—21 ајәләриндә дејилир ки, Үзијјә бир мүддәт Јеһованын бәјәндији ишләри ҝөрсә дә, сонралар «гүрурланды вә бу гүрур ону учурума апарды». О, тәкәббүрлә сәлаһијјәти чатмајан бир иши, каһинләрин ишини ҝөрмәјә ҹәһд ҝөстәрди. Сәксән бир каһин она гаршы дуруб, ону фикриндән дашындырмаға чалышды. Бәс Үзијјә өзүнү неҹә апарды? О, ичиндәки тәкәббүрү үзә чыхарды: каһинләрә «гәзәбләнди». Јеһова да һаглы олараг онун ҹанына ҹүзам салды.\n10. Јеһованын етдији һәр шејин изаһыны ахтармаға нијә лүзум јохдур вә Онун ишләринин адил олдуғуна әминлијимизи неҹә артыра биләрик?\n10 Бундан нә өјрәнирик? Тутаг ки, Мүгәддәс Китабдакы бәзи башга әһвалатлар кими, бу һадисә һагда да әлавә мәлумат верилмәјиб. Онда сән Аллаһын әдаләтинә шәкк ҝәтирәрдин? Јохса дүшүнәрдин ки, Јеһованын һәмишә дүзҝүн даврандығына, һагг-наһагы биләнин О олдуғуна әмин олмағын үчүн Мүгәддәс Китабда кифајәт гәдәр мәлумат вар? (Ган. 32:4). Јеһованы јахындан таныдыгҹа Она мәһәббәтимиз вә етибарымыз о гәдәр артаҹаг ки, етдији һәр шејин изаһыны ахтармаға еһтијаҹ галмајаҹаг. Аллаһын Өз Кәламы васитәсилә дедикләрини нә гәдәр чох охујуб үзәриндә дүшүнсән, Она етибарын да бир о гәдәр артаҹаг (Зәб. 77:12, 13). Бу исә өз нөвбәсиндә, Јеһова илә мүнасибәтләрини мөһкәмләндирәҹәк, О, сәнин үчүн даһа да реал олаҹаг.\nДУА ЕДӘНДӘ СӘН ЈЕҺОВА ИЛӘ ДАНЫШЫРСАН\n11-13. Јеһованын дуалары ешитдијини һарадан билирсән? (Мәгаләнин әввәлиндәки шәклә бахын.)\n11 Дуа едәндә биз Јеһоваја јахынлашырыг, Она һәмд-сәна едирик, Ондан рәһбәрлик диләјирик (Зәб. 32:8). Анҹаг Јеһова сәнин үчүн реал олсун дејә, әмин олмалысан ки, О, сәнин дуаны ешидир.\n12 Бәзи инсанлар дүшүнүр ки, дуанын јалныз психоложи фајдасы вар. Онлар дејирләр ки, инсан фикирләрини дилә ҝәтирдији, проблемини дәгигләшдирдији вә диггәтини онун һәллинә јөнәлтдији үчүн дуасына ҹаваб алдығыны зәнн едир. Дүздүр, дуанын белә фајдалары вар. Анҹаг дуада үрәјини Јеһоваја бошалданда О, сәни ешидир. Буну нәјә әсасән дејә биләрик?\n13 Јер үзүнә инсан кими ҝәлмәздән габаг Иса Мәсиһ Јеһованын Өз садиг бәндәләринин дуаларына ҹаваб вердијинә өзү шаһид олурду. Сонралар јер үзүндә хидмәт етдији заман өзү дә һиссләрини дуада Јеһоваја ачырды. Бир дәфә һәтта бүтүн ҝеҹәни сәһәрә гәдәр ојаг галыб дуа етмишди. Әҝәр Иса Јеһованын ону динләмәдијини фикирләшсәјди, һеч дуа едәрди? (Лука 6:12; 22:40—46). Әҝәр дуанын психоложи фајдадан башга бир шеј олмадығыны дүшүнсәјди, онда шаҝирдләринә дуа етмәји өјрәдәрди? Ајдындыр ки, Иса дуанын Јеһова илә ҹанлы үнсијјәт олдуғуну билирди. Бир дәфә о демишди: «Шүкүрләр олсун сәнә, Ата, мәни ешитдин. Билирәм, Сән мәни һәмишә ешидирсән». Биз дә әмин ола биләрик ки, Јеһова «дуалары ешидән» Аллаһдыр (Јәһ. 11:41, 42; Зәб. 65:2).\n14, 15. а) Конкрет дуаларын һансы фајдасы вар? б) Бир баҹынын дуалары онун Јеһова илә мүнасибәтинә неҹә тәсир етди?\n14 Јеһованын сәнин дуаларына вердији ҹаваб һәмишә ајдын һисс едилмәјә биләр. Анҹаг дуаларында конкрет олсан, Јеһованын вердији ҹавабы даһа ајдын ҝөрәҹәксән вә О, сәнин үчүн даһа реал олаҹаг. Үстәлик, ән мәһрәм һиссләрини Јеһова илә бөлүшәндә О, сәнә даһа да јахын олаҹаг.\n15 Ҝәлин Кати * адлы баҹынын нүмунәсинә бахаг. О, һеч вахт хидмәтдән галмаса да, хидмәт она севинҹ вермирди. Кати дејир: «Мән хидмәти севмирдим. Сөзүн әсил мәнасында севмирдим. Мән ишдән чыханда бир ағсаггал мәни өнҹүл олмаға тәшвиг етди, һәтта мәнә бланк да верди. Мән өнҹүл хидмәтинә башламаг гәрарына ҝәлдим. Анҹаг һәр ҝүн Јеһоваја дуа едирдим ки, хидмәти мәнә севдирсин». Јеһова онун дуаларына ҹаваб вердими? О дејир: «Инди үчүнҹү илдир ки, өнҹүләм. Даһа чох хидмәт етдикҹә, тәҹрүбәли баҹыларла әмәкдашлыг етдикҹә јахшы тәблиғ етмәји өјрәндим. Бу ҝүн мән хидмәти нәинки севирәм, һәтта она вурғунам. Ән әсасы, Јеһова илә мүнасибәтим әввәлкиндән гат-гат мөһкәмдир». Һәгигәтән дә, Катинин дуалары ону Јеһоваја јахынлашдырды.\nӨҺДӘМИЗӘ ДҮШӘНИ ЕДӘК\n16, 17. а) Јеһова илә мүнасибәтимизи ҝүнү-ҝүндән неҹә мөһкәмләндирә биләрик? б) Нөвбәти мәгаләдә һансы суал ишыгландырылаҹаг?\n16 Јеһоваја јахынлашмаг өмүрлүк просесдир. Әҝәр Онун бизә јахынлашмасыны истәјириксә, өзүмүз Она јахынлашмалыјыг. Она ҝөрә дә, ҝәлин Мүгәддәс Китабы арашдырараг вә дуа едәрәк Јеһова Аллаһла мүнтәзәм үнсијјәтдә олаг. Белә етсәк, Јеһова илә мүнасибәтимиз ҝүнү-ҝүндән мөһкәмләнәҹәк, бу исә бизә чәтинликләрә синә ҝәрмәјә көмәк едәҹәк.\nЈеһоваја јахынлашмаг өмүрлүк просесдир (16, 17-ҹи абзаслара бахын)\n17 Лакин бәзән сидги-үрәкдән нә гәдәр дуалар етсәк дә, проблемләримиз һәллини тапмыр ки тапмыр. Белә вәзијјәтдә Јеһоваја олан етибарымыз сарсыла биләр. Биздә Јеһованын дуаларымызы ешитдијинә, јахуд һәлә дә бизи Өзүнә јахын сандығына шүбһә јарана биләр. Белә вәзијјәтләрдә Јеһова илә мүнасибәтләримизи неҹә горуја биләрик? Нөвбәти мәгаләдә бу суал ишыгландырылаҹаг.\n^ абз. 2 Мүнасибәт сөзү ики инсан арасында олан гаршылыглы һисс вә рәфтары билдирир. Јәни мүнасибәтдә һәр ики тәрәф фәал олур.\nСиз Аллаһла јахын дост ола биләрсиниз.


Q=4	C=3	SS=2	LS=1	PS=0	DC=1	LC=0	SD=0	BS=1	G0=117	G1=98	G2=49	DLID=az_RU	BODY=Дүнјадакы мүнагишәләрә гарышмајараг Аллаһын Падшаһлығына садиг гал | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Перу жест дили Сејшел креолу Тувалу Увеа Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју килуба кинјаруанда кирунди кисси кичуа (Имбабура) кореја крио ламба латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Онлар... дүнјаја мәхсус дејилләр» (ЈӘҺ. 17:16).\nНӘҒМӘ: 63, 129\nНәјә ҝөрә Иса Мәсиһ јашадығы дөврдә баш верән мүнагишәләрин һеч биринә гарышмырды?\nМәсиһиләр һансы мәсәләдә өз мөвгеләрини ајдын билдирмәлидирләр?\nӨзүнүзү Јеһова Аллаһа вә Онун Падшаһлығына садиг галмаға неҹә өјрәшдирә биләрсиниз?\n1, 2. а) Нәјә ҝөрә мәсиһиләр үчүн Аллаһа садиг галмаг ваҹиб мәсәләдир вә бу, битәрәфликлә неҹә бағлыдыр? (Мәгаләнин әввәлиндәки шәклә бахын.) б) Бир чох инсанлар нәләрә садиг галырлар вә бу, нә илә нәтиҹәләнир?\nСАДИГЛИК вә битәрәфлик јалныз мүһарибә дөврүндә јох, һәмишә һәгиги мәсиһиләр үчүн ваҹиб мәсәлә олараг галыр. Чүнки өзүнү Јеһова Аллаһа һәср етмиш һәр кәс Ону севәҹәјинә, садиг галаҹағына вә итаәт едәҹәјинә сөз вериб (1 Јәһ. 5:3). Һарада јашамағымыздан, мәншәјимиздән, миллијјәтимиздән вә мәдәнијјәтимиздән асылы олмајараг, биз Аллаһын тәләбләринә ујғун јашамаг истәјирик. Јеһова Аллаһа вә Онун Падшаһлығына садиглик һәр шејдән ваҹибдир (Мәт. 6:33). Буна ҝөрә дә мәсиһиләр бу дүнјада олан бүтүн мүнагишәләрдән вә мүбаһисәләрдән узаг дурурлар (Әшј. 2:4; Јәһја 17:11, 15, 16 ајәләрини охујун).\n2 Иманымыза шәрик олмајан инсанлар өз вәтәнләринә, бөлҝәләринә, мәдәнијјәтләринә вә һәтта өз милли идман командаларына хүсуси сәдагәт бәсләјирләр. Бу ҹүр сәдагәт рәгабәтә, бәзән исә гәтлә, гырғына ҝәтириб чыхарыр. Инсанларын белә мәсәләләри һәлл етмә үсулу бизә вә ја әзизләримизә, пис-јахшы, неҹәсә тәсир ҝөстәрә биләр. Чүнки биз бу ҹәмијјәтин бир һиссәсијик вә бундан һеч јана гача билмәрик. Аллаһ инсаны елә јарадыб ки, онда анаданҝәлмә әдаләт һисси вар. Буна ҝөрә дә һөкумәтин чыхардығы гәрарлар бәзән бизим һиссләримизә тохуна биләр (Јар. 1:27; Ган. 32:4). Белә вәзијјәтләрдә биз неҹә давранаҹағыг? Битәрәфлији горуја биләҹәјик, јохса дүнјадакы мүнагишәләрә гарышаҹағыг?\n3, 4. а) Нәјә ҝөрә мәсиһиләр бу дүнјанын мүнагишәләринә гарышмырлар? б) Бу мәгаләдә нәји арашдыраҹағыг?\n3 Ҹәмијјәти идарә едән гурулушлар вәтәндашлары баш верән конфликтләрдә мүәјјән мөвге тутмаға тәһрик едирләр. Һәгиги мәсиһиләр буну едә билмәзләр. Биз нә бу дүнјанын сијаси мүнагишәләриндә иштирак едирик, нә дә ки әлимизә силаһ алырыг (Мәт. 26:52). Һәгиги мәсиһиләр тәсир алтына дүшүб Шејтан дүнјасынын бир һиссәсинин диҝәриндән јахшы олдуғуну фикирләшмирләр (2 Кор. 2:11). Биз бу дүнјаја мәхсус дејилик вә бу дүнјадакы рәгабәтә гошулмуруг. (Јәһја 15:18, 19 ајәләрини охујун.)\n4 Лакин гејри-камил олдуғумуздан бәзиләримиздә һәлә дә әввәлки дүшүнҹәмизә хас олан гәрәзли фикирләр галыб (Әрм. 17:9; Ефес. 4:22—24). Буна ҝөрә дә бу мәгаләдә белә мејилләрин өһдәсиндән ҝәлмәјә көмәк едән бәзи амилләри нәзәрдән кечирәҹәјик. Һәмчинин арашдыраҹағыг ки, ағлымызы вә виҹданымызы Аллаһын Падшаһлығына садиг галмаға неҹә өјрәшдирә биләрик.\n5, 6. Иса Мәсиһ мүхтәлиф мәншәдән олан инсанлара неҹә јанашырды вә нәјә ҝөрә?\n5 Әҝәр һансыса бир вәзијјәтдә неҹә давранмалы олдуғунузу билмирсинизсә, јахшы оларды ки, өзүнүздән сорушасыныз: «Иса Мәсиһ белә вәзијјәтдә неҹә давранарды?» О, јер үзүндә јашајанда Јәһудијјәдән, Ҹәлиләдән, Сәмәријјәдән вә башга јерләрдән олан инсанлар арасында мүнагишә вә ихтилафлар вар иди. Јәһудијјәлиләрлә сәмәријјәлиләр бир-бири илә данышмырдылар (Јәһ. 4:9). Фәрисиләрлә саддукиләр арасында бир чох мәсәләләрдә фикир ајрылығы вар иди (Һәв. 23:6—9). Халг верҝијығанлара нифрәт едирди (Мәт. 9:11). Дини тәһсил аланлар исә алмајанлара јухарыдан ашағы бахырдылар (Јәһ. 7:49). Биринҹи әсрдә Исраил Романын табелијиндә иди, буна ҝөрә дә ромалыларын өлкәдә олмасы јерли ҹамаатын һиддәтинә сәбәб олурду. Иса Мәсиһ һәгигәти мүдафиә етсә дә вә хиласын јәһудиләрдән башладығыны сөјләсә дә, һеч вахт шаҝирдләрини рәгабәтә тәһрик етмирди (Јәһ. 4:22). Әксинә, онлары бүтүн инсанлары севмәјә сәсләјирди (Лука 10:27).\n6 Нәјә ҝөрә Иса Мәсиһ мүәјјән груп инсанлары диҝәрләриндән үстүн тутмурду? Чүнки нә о, нә дә Атасы бу дүнјанын мүнагишәләринә гарышмыр. Јеһова Оғлу васитәсилә Адәмлә Һәвваны јараданда нијјәти о иди ки, инсанлар төрәјиб бүтүн јер үзүнә јајылсынлар (Јар. 1:27, 28). Аллаһ инсанлары елә јарадыб ки, онлардан мүхтәлиф иргләр төрәјә биләр. Нә Јеһова, нә дә Иса һеч бир ирги, милләти вә ја дили диҝәриндән үстүн тутмур (Һәв. 10:34, 35; Вәһј 7:9, 13, 14). Биз онларын мүкәммәл нүмунәсини изләмәлијик (Мәт. 5:43—48).\n7, 8. а) Һансы мәсәләдә мәсиһиләр конкрет мөвге тутмалыдырлар? б) Сосиал вә сијаси проблемләрә ҝәлдикдә мәсиһиләр нәји јадда сахламалыдырлар?\n7 Лакин бир мәсәләдә — Јеһованын али һөкмранлығы мәсәләсиндә биз конкрет мөвге тутмалыјыг. Бу мәсәлә илә бағлы мүбаһисә илк дәфә Әдән бағында баш галдырмышды. Орада Шејтан Јеһованын һакимијјәтинә мејдан охумушду. Инди бүтүн инсанлар гәрар вермәлидирләр ки, кимин тәрәфини тутаҹаглар: Јеһованын, јохса Шејтанын. Бәс сизин барәниздә нә демәк олар? Сиз өз билдијиниз кими јох, Јеһованын ганунларына вә тәләбләринә ујғун јашајараг Онун тәрәфини тутурсунуз? Онун Падшаһлығынын бәшәријјәтин дәрдләринә јеҝанә чарә олдуғуна инанырсыныз? Јохса инсанларын өзләри өзләрини идарә етмәји баҹардығыны дүшүнүрсүнүз? (Јар. 3:4, 5).\n8 Бу суаллара вердијиниз ҹавабдан ҝөрүнәҹәк ки, сиздән сијаси мүнагишәләрлә бағлы фикринизи сорушанда неҹә ҹаваб верәҹәксиниз. Сијасәтчиләр, фәал груплар вә ислаһатчылар узун мүддәтдир ки, ҹәмијјәтдә парчаланма јарадан мәсәләләри һәлл етмәјә чалышырлар. Ола билсин, онлар буну саф нијјәтдән вә сәмими-гәлбдән ирәли ҝәләрәк едирләр. Лакин мәсиһиләр баша дүшүрләр ки, јалныз Аллаһын Падшаһлығы бәшәријјәтин проблемләрини һәлл едәҹәк вә әсил әдаләти бәрпа едәҹәк. Биз һәмчинин јығынҹагда да һәр шеји Јеһованын өһдәсинә бурахмалыјыг. Ахы һәр һансы бир мәсәләни һәр бир мәсиһи өз билдији кими һәлл етмәк истәсә, јығынҹагда бирликдән әсәр-әламәт галмаз.\n9. Биринҹи әсрдә Коринф јығынҹағында һансы проблем јаранмышды вә һәвари Булус мәсәләнин һәлли үчүн нә мәсләһәт ҝөрмүшдү?\n9 Биринҹи әсрдә Коринф јығынҹағында парчаланма јаранмышды. Мәсиһиләрдән бәзиләри: «Мән Булусун», диҝәрләри: «Мән Аполлосун», о бириләри: «Мән Кифанын», башгалары да: «Мән Мәсиһин шаҝирдијәм», — дејирдиләр. Бу парчаланманын нәдән гајнагландығыны билмәсәк дә, бирҹә ону билирик ки, бу вәзијјәт һәвари Булусу чох нараһат етмишди. О демишди: «Мәсиһин јығынҹағы бөлүнүб!» Бу вәзијјәти неҹә дүзәлтмәк оларды? Булус мәсиһиләрә мәсләһәт вермишди: «Гардашлар, сиздән Ағамыз Иса Мәсиһин ады илә риҹа едирәм ки, данышығыныз араныздакы фикир бирлијини әкс етдирсин, аранызда парчаланма олмасын, әксинә, һамыныз јекдил вә һәмфикир оласыныз». Бу ҝүн дә мәсиһи јығынҹағында ҹүзи дә олса, парчаланма олмамалыдыр (1 Кор. 1:10—13; Ромалылара 16:17, 18 ајәләрини охујун).\n10. Һәвари Булус мәсиһинин дүнјанын мүнагишәләриндә битәрәф галмалы олдуғуну неҹә ҝөстәрмишди?\n10 Һәвари Булус мәсһ олунмуш мәсиһиләрә хатырлатмышды ки, онлар ҝөјләрин вәтәндашларыдырлар, буна ҝөрә дә дүнјәви шејләрә диггәтләрини ҹәмләмәмәлидирләр (Филип. 3:17—20) *. Онлар Мәсиһин адындан сәфир кими хидмәт етмәли идиләр. Сәфир ҝөндәрилдији өлкәнин дахили ишләринә гарышмыр. О, өз өлкәсинә садиг галыр (2 Кор. 5:20). Јер үзүндә јашамаг үмиди олан мәсиһиләр дә Аллаһын Падшаһлығынын тәбәәләридир. Буна ҝөрә дә бу дүнјадакы мүнагишәләрә гарышмаг онлар үчүн мүнасиб олмазды.\nӨЗҮНҮЗҮ ЈЕҺОВАЈА САДИГ ГАЛМАҒА ӨЈРӘШДИРИН\n11, 12. а) Мәсиһинин Аллаһын Падшаһлығына садиг галмасыны мүһит неҹә чәтинләшдирә биләр? б) Бир мәсиһи һансы чәтинликлә үзләшмишди вә бунун өһдәсиндән неҹә ҝәлмишди?\n11 Дүнјанын әксәр јерләриндә халглар бир-бири илә сых бағлыдыр. Онлары ејни мәдәнијјәт, тарих вә дил бирләшдирир вә онлар өз көкләри илә фәхр едирләр. Белә мүһитдә јашајан мәсиһиләр өз дүшүнҹәләрини вә виҹданларыны елә өјрәшдирмәлидирләр ки, мүнагишә јарананда битәрәф гала билсинләр. Буну неҹә етмәк олар?\n12 Ҝәлин Мирјета * баҹынын нүмунәсинә бахаг. Кечмиш Југославијадан олан бу баҹынын јашадығы бөлҝәдә сербләрә нифрәт едирдиләр. Мирјета Јеһованын тәрәфкешлик етмәдијини вә милләтчилијин Шејтандан олдуғуну өјрәнәндә чалышырды ки, милләтпәрәст олмасын. Анҹаг онун јашадығы јердә етник зәминдә зоракылыг баш верәндә кечмиш һиссләри ону јенидән чулғады вә сербләрә тәблиғ етмәк онун үчүн чәтин олду. Анҹаг о баша дүшүрдү ки, әлини-әлинин үстүнә гојуб отурмагла бу һиссләр кечән дејил. Мирјета Јеһоваја јалварырды ки, һәм бу һиссләри боғмаға, һәм дә хидмәтини ҝенишләндириб өнҹүл олмаға она көмәк етсин. О дејир: «Хидмәтин мәнә чох бөјүк көмәји дәјир. Белә ки хидмәт вахты чалышырам инсанларла Јеһова кими мәһәббәтлә давраным вә ҝөрүрәм ки, мәнфи һиссләр јаваш-јаваш үрәјимдән силинир».\n13. а) Бир баҹы һансы вәзијјәтлә үзләшмишди вә бу, она неҹә тәсир етмишди? б) Зоиланын нүмунәсиндән нә өјрәнә биләрик?\n13 Ҝәлин башга бир баҹынын нүмунәсинә бахаг. Зоила Мексикада анадан олуб, амма инди Авропадакы јығынҹагларын бириндә хидмәт едир. О гејд едир ки, јығынҹагда Латын Америкасындан олан бәзи гардашлар онун өлкәси, адәт-әнәнәләри вә һәтта мусигиси һагда нәзакәтсиз вә алчалдыҹы сөзләр дејирдиләр. Белә вәзијјәтдә сиз неҹә давранардыныз? Дүздүр, бу ҹүр сөзләр Зоилаја пис тәсир едирди. Амма тәрифәлајигдир ки, о, үрәјиндәки хошаҝәлмәз һиссләрә галиб ҝәлмәк үчүн Јеһовадан көмәк истәјирди. Етираф етмәлијик ки, бу ҹүр вәзијјәтә дүшәндә һиссләримизи ҹиловламаг бәзиләримиз үчүн һәлә дә чәтин олур. Биз истәмирик ки, сөзләримизлә вә ја һәрәкәтләримизлә бу мәсәлә илә бағлы баҹы-гардашлар вә башгалары арасында парчаланма јарадаг вә ја онларда гејри-мүнасиб сәдагәт һисси ојадаг (Ром. 14:19; 2 Кор. 6:3).\n14. Инсанлара Јеһова Аллаһ кими јанашмаға сизә нә көмәк едә биләр?\n14 Ола билсин, елә мүһитдә бөјүмүсүнүз, елә тәрбијә алмысыныз ки, сизә милләтчилик вә јерлибазлыг ашыланыб. Бәс бу кими һиссләр һәлә дә сиздә галыб? Мәсиһиләр јол вермәмәлидирләр ки, милләтпәрәстлик онларын башгаларына олан мүнасибәтинә тәсир етсин. Әҝәр сиз өзүнүздә һансыса милләтә, мәдәнијјәтә, дилә вә ја иргә гаршы мәнфи фикирләр ашкар едирсинизсә, онда јахшы олар ки, Јеһованын милләтчилијә вә гәрәзли мүнасибәтә неҹә јанашдығы барәдә дүшүнәсиниз. Шәхси мүталиә вә аиләви ибадәт заманы бу кими мөвзуларла бағлы арашдырмалар апарын. Сонра исә дуа едиб көмәк истәјин ки, бу кими мәсәләләрә Онун кими јанашасыныз. (Ромалылара 12:2 ајәсини охујун.)\nЈеһоваја садиг галмаг үчүн биз ҝәрәк тәһдидләр гаршысында мәтин олаг (15 вә 16-ҹы абзаса бахын)\n15, 16. а) Бизим Аллаһа садиг галмағымыза башгалары неҹә мүнасибәт ҝөстәрир? б) Валидејнләр мәсиһи сәдагәти илә бағлы мәсәләләрдә ушагларына неҹә көмәк едә биләрләр?\n15 Ҝеҹ-тез Јеһованын бүтүн хидмәтчиләри елә бир вәзијјәтлә үзләширләр ки, виҹданлары онлары әтрафдакы инсанлардан — иш вә синиф јолдашларындан, гонум-гоншудан, гоһум-әгрәбадан вә башгаларындан фәргли давранмаға вадар едир (1 Бут. 2:19). Белә олан һалда мәсиһи фәргли давранмалыдыр. Тутдуғумуз мөвгејә ҝөрә дүнја бизә нифрәт едәндә исә биз тәәҹҹүбләнмәмәлијик. Чүнки белә олаҹағыны Иса Мәсиһ габагҹадан демишди. Бизә гаршы чыханларын әксәријјәти мәсиһи битәрәфлијинин архасында дуран мәсәләләрин ваҹиблијини баша дүшмүр. Анҹаг бизим үчүн бу мәсәләләр сон дәрәҹә ваҹибдир.\n16 Јеһоваја садиг галмаг үчүн биз ҝәрәк тәһдидләр гаршысында мәтин олаг (Дән. 3:16—18). Инсан горхусу јашындан асылы олмајараг, һәр кәсә тәсир ҝөстәрир. Анҹаг ахына гаршы үзмәк ҝәнҹләр үчүн хүсусилә чәтиндир. Әҝәр өвладларыныз бајраға тәзим етмәкдән вә милли бајрамлары кечирмәкдән имтина етмәјә горхурса, вахт итирмәдән онлара көмәк един. Аиләви ибадәт заманы бу кими тәдбирләрин маһијјәтини вә Јеһованын бу шејләрә мүнасибәтини онлара баша салын. Әҝәр белә етсәниз, онлар бу чәтинликләрә ҹәсарәтлә синә ҝәрәҹәкләр. Онлара өз етигадларыны ајдын вә һөрмәтҹил шәкилдә изаһ етмәји өјрәдин (Ром. 1:16). Өвладларыныза дајаг олун вә лазым ҝәләрсә, бу мәсәләләрлә бағлы мүәллимләри илә сөһбәт един.\nЈЕҺОВАНЫН ЈАРАТДЫҒЫ ҺӘР ШЕЈИ ДӘЈӘРЛӘНДИРИН!\n17. Һансы дүшүнҹә тәрзиндән гачмалыјыг вә нәјә ҝөрә?\n17 Ајдын мәсәләдир ки, биз боја-баша чатдығымыз өлкәнин мәдәнијјәтини, дилини, тәбиәтини вә мәтбәхини севирик. Анҹаг дүшүнмәмәлијик ки, бизим өлкәмиз, мәдәнијјәтимиз вә саирә ән јахшысыдыр. Јеһова Аллаһ һәјатдан зөвг алмағымыз үчүн фәргли-фәргли шејләр јарадыб (Зәб. 104:24; Вәһј 4:11). Белә исә онда нәјә ҝөрә биз бир шеји диҝәриндән үстүн тутмалыјыг?\n18. Јеһова кими дүшүнмәјин һансы хејри вар?\n18 Аллаһ истәјир ки, бүтүн инсанлар һәгигәт һагда дәгиг билијә јијәләнсинләр вә әбәди јашасынлар (Јәһ. 3:16; 1 Тим. 2:3, 4). Башгаларынын фикирләрини динләмәк, онлары гәбул етмәк инсанын мәнәвијјатыны зәнҝинләшдирир вә мәсиһи бирлијини горујур. Јеһоваја садиг галдығымыз үчүн биз бу дүнјанын мүнагишәләриндән узаг дуруруг. Мәсиһиләр бу дүнјаја мәхсус олан һеч нәјә кортәбии олараг сәдагәт ҝөстәрмирләр. Јеһова Аллаһа неҹә дә миннәтдарыг ки, О, бизи Шејтан дүнјасына һаким кәсилән мүнагишәләрдән, гүрурдан вә рәгабәтдән азад едиб. Буна ҝөрә дә ҝәлин: «Нә јахшыдыр, нә хошдур, гардашлар бир олуб, бир јашајанда!» — дејән мәзмурчу кими сүлһпәрвәр олаг (Зәб. 133:1).\n^ абз. 10 Филиппи Рома колонијасы иди. Јығынҹағын бәзи үзвләри, ола билсин, икинҹи дәрәҹәли Рома вәтәндашлары идиләр. Буна ҝөрә дә онлар диҝәр баҹы-гардашлардан фәргли олараг, мүәјјән имтијазлара малик иди.\n^ абз. 12 Бәзи адлар шәртидир.


Q=5	C=5	SS=3	LS=0	PS=0	DC=0	LC=0	SD=0	BS=0	G0=80	G1=43	G2=11	DLID=az_RU	BODY=Инсан өләндән сонра нә баш вердијини ушаглара изаһ един\nБИЛДИЈИН кими, бу ҝүн һамы хәстәләнир, гоҹалыр вә өлүр. Һәрдән һәтта ушаглар да өлүрләр. Өлүләрдән вә ја өлүмдән горхмаг лазымдыр? ~ Билирсән, адам өләндә онунла нә баш верир? ~\nБу ҝүн јашајан адамлардан һеч бири өлүб дириләрәк һәмин вахт онунла нә баш вердијини бизә данышмајыб. Амма Бөјүк Мүәллим олан Иса јер үзүндә јашајанда белә бир адам олуб. Онун һаггында охусаг, өлән адамла нә баш вердијини өјрәнә биләрик. Һәмин адам Исанын досту иди вә Јерусәлимдән чох да узаг олмајан кичик Бејтанја шәһәриндә јашајырды. Онун ады Лазар иди вә онун Марта вә Мәрјәм адында ики баҹысы вар иди. Ҝәл ҝөрәк, Мүгәддәс Китаб баш верәнләри неҹә тәсвир едир.\nҜүнләрин бир ҝүнү Лазар бәрк хәстәләнди. Һәмин вахт Иса узагда иди. Буна ҝөрә дә Марта илә Мәрјәм адам ҝөндәриб гардашлары Лазарын хәстәләндији барәдә Исаја хәбәр чатдырдылар. Чүнки билирдиләр ки, Иса ҝәлиб онларын гардашыны сағалда биләр. Иса һәким дејилди, амма Аллаһ она ҝүҹ вердији үчүн о, һәр ҹүр хәстәлији сағалда билирди (Матта 15:30, 31).\nАмма Иса ора ҝәлмәздән әввәл, Лазарын һалы писләшди вә өлдү. Лакин Иса шаҝирдләринә деди ки, Лазар јатыб, о да ону ојатмаға ҝедир. Шаҝирдләри Исанын нә демәк истәдијини баша дүшмәдиләр. Белә оланда Иса ачыг-ајдын деди: «Лазар өлмүшдүр». Бурадан өлүм һаггында нә өјрәнирик? ~ Бәли, өјрәнирик ки, өлүм дәрин јухуја бәнзәјир. Бу заман адам елә бәрк јатыр ки, һеч јуху да ҝөрмүр.\nИса Марта илә Мәрјәмҝилә ҝетди. Артыг онларын чохлу дост-танышлары да орада иди. Онлар бу баҹылара тәсәлли вермәјә ҝәлмишдиләр, ахы онларын гардашы өлмүшдү. Марта Исанын ҝәлдијини ешидәндә ону гаршыламаға чыхды. Чох кечмәмиш Мәрјәм дә Исаны ҝөрмәјә ҝетди. О, кәдәр ичиндә, ағлаја-ағлаја Исанын ајагларына дүшдү. Мәрјәмин ардынҹа ҝәлән достлары да ағлајырдылар.\nБөјүк Мүәллим Лазары һара гојдугларыны сорушду. Ҹамаат ону Лазарын дәфн олундуғу мағаранын јанына ҝәтирди. Ҹамаатын ағладығыны ҝөрәндә Исаны да ағламаг тутду. Әзиз адамын өлүмүнүн неҹә бөјүк дәрд олдуғуну о билирди.\nМағаранын ағзында даш олдуғу үчүн Иса: «Дашы ҝөтүрүн», — деди. Сәнҹә, буну етмәјә дәјәрди? ~ Мартанын фикринҹә, дәјмәзди. Буна ҝөрә дә о деди: «Ја Рәбб, артыг гохумушдур, чүнки дөрд ҝүндүр ки, о өлүб».\nАмма Иса она деди: «Сәнә: “Әҝәр иман едәрсәнсә, Аллаһын иззәтини ҝөрәҹәксән”, — демәдимми?» Иса демәк истәјирди ки, инди Мартанын ҝөзү гаршысында Аллаһа иззәт ҝәтирән бир шеј баш верәҹәк. Иса нә етмәјә һазырлашырды? Дашы гыраға чәкәндә о, уҹадан Јеһоваја дуа етди. Сонра јүксәк сәслә деди: «Лазар, чөлә чых!» Ҝөрәсән о чыхаҹаг? Даһа доғрусу, чыха биләҹәк? ~\nСән јатан адамы дурғуза биләрсән? ~ Бәли, әҝәр уҹадан чағырсан, о ајылаҹаг. Бәс өлүм јухусуна ҝедән адамы неҹә, ојада биләрсән? ~ Хејр. Нә гәдәр гышгырырсан-гышгыр, өлү һеч нә ешитмәјәҹәк. Нә сән, нә мән, нә дә башгасы өлүнү ојатмаг үчүн һеч нә едә билмәрик.\nИса Лазар үчүн нә етди?\nАмма Иса биздән фәргләнир. Аллаһ она хүсуси ҝүҹ вериб. Буна ҝөрә дә Иса Лазары чағыранда гәрибә һадисә баш верди. Дөрд ҝүн әрзиндә өлү олан адам мағарадан чыхды! О, һәјата гајытды! О, јенә дә нәфәс алыр, ҝәзир вә данышырды! Бәли, Иса Лазары дирилтди (Јәһја 11:1—44).\nИнди ҝәл фикирләшәк: Лазар өләндә онунла нә баш верди? Онун бәдәниндән нә исә ајрылыб башга јердә јашамаға давам етди? Лазарын руһу ҝөјләрә ҝетди? Бу дөрд ҝүн әрзиндә о, ҝөјдә Аллаһла вә мүгәддәс мәләкләрлә бир јердә јашајырды? ~\nХејр. Унутма, Иса деди ки, Лазар јатыб. Адам јатанда неҹә олур? Сән бәрк јатанда әтрафында баш верәнләрдән хәбәрин олмур, елә дејил? ~ Ајыланда исә саата бахмајынҹа нечә саат јатдығыны билмирсән.\nӨлүләр дә белә олур. Онлар һеч нәји билмирләр, һисс етмирләр вә һеч нә едә билмирләр. Лазар өләндә мәһз белә вәзијјәтдә иди. Өлүм дәрин јухуја бәнзәјир, бу заман һеч нә адамын јадында галмыр. Мүгәддәс Китабда дејилир: «Өлүләр һеч нә билмир» (Ваиз 9:5, 10).\nЛазар өләндә онунла нә баш вермишди?\nҮстәлик, әҝәр Лазар бу дөрд ҝүн әрзиндә ҝөјдә олсајды, дириләндән сонра бу һагда бир шеј демәзди? ~ Һәм дә о, ҝөјдә олсајды, Иса ону һәмин ҝөзәл јердән гајтарыб јердә дирилдәрди? ~ Әлбәттә, јох!\nАмма чохларынын фикринҹә, инсанын дахилиндә елә шеј јашајыр ки, адам өләндә о өлмүр, сағ галыр. Онлар дејирләр ки, Лазар башга јердә јашамаға давам едирди. Мүгәддәс Китабда исә белә јазылмајыб. Орада дејилир ки, Аллаһ илк инсаны «ҹанлы бир варлыг» кими јаратды. Һәмчинин гејд олунур ки, Адәм ҝүнаһ ишләдәндән сонра өлдү. О, өлү иди, артыг һеч нә билмирди. Адәм јарадылдығы торпаға гајытмышды. Бундан башга, Мүгәддәс Китаб бизә өјрәдир ки, Адәмин өвладлары да ҝүнаһ вә өлүмү валидејнләриндән мирас алдылар (Јарадылыш 2:7; 3:17—19; Ромалылара 5:12).\nБәзи адамлар өлүләрдән горхурлар. Онлар һеч гәбиристанлығын һәндәвәринә белә јахынлашмырлар, чүнки фикирләширләр ки, өлүләрин бәдәниндән ајрылмыш руһлар дириләрә зәрәр вура биләр. Бәс, ҝөрәсән, өлү доғрудан дири адама зәрәр јетирә биләр? ~ Хејр.\nНә үчүн өлүләрдән горхмаг лазым дејил?\nБәзи адамлар һәтта инанырлар ки, өлү руһ шәклиндә дириләрин јанына ҝәлә биләр. Буна ҝөрә дә онлар өлү үчүн јемәк гојурлар. Бу адамлар әслиндә Аллаһын өлүләр һагда нә дедијинә инанмырлар. Әҝәр биз Аллаһын сөзләринә инанырыгса, өлүләрдән горхмајаҹағыг. Бундан әлавә, һәјатымыза ҝөрә Аллаһа һәгигәтән дә миннәтдарыгса, буну Аллаһын хошуна ҝәлән ишләри ҝөрмәклә ҝөстәрәҹәјик.\nАмма сәндә суал јарана биләр: «Ҝөрәсән, Аллаһ өлән ушаглары һәјата гајтараҹаг? О, буну етмәк истәјир?» Бу һагда нөвбәти фәсилдә данышарыг.\nҜәл Мүгәддәс Китабдан өлүләрин һансы вәзијјәтдә олдуғуну ҝөстәрән башга ајәләри дә охујаг: Мәзмур 115:17 вә 146:3, 4.


Q=7	C=3	SS=1	LS=0	PS=3	DC=0	LC=0	SD=0	BS=1	G0=55	G1=31	G2=13	DLID=az_RU	BODY=Јәһја 9 | Онлајн Мүгәддәс Китаб | Јени дүнја тәрҹүмәси\nИса анаданҝәлмә кору сағалдыр (1—12)\nФәрисиләр сағалмыш кишини сорғу-суала чәкирләр (13—34)\nФәрисиләр кордурлар (35—41)\n9 Иса јолла ҝедәркән анаданҝәлмә бир кор ҝөрдү. 2 Шаҝирдләр ондан сорушдулар: «Рабби*+, бу адам нијә кор доғулуб? Бу, онун өз ҝүнаһына ҝөрәдир, јохса валидејнләринин?» 3 Иса ҹаваб верди: «Нә өз ҝүнаһына ҝөрәдир, нә дә валидејнләринин. Бу ондан өтрүдүр ки, онун бу һалында инсанлар Аллаһын ишләринин шаһиди олсунлар.+ 4 Һәлә ки, ҝүндүздүр, мәни ҝөндәрәнин ишләрини ҝөрмәлијик.+ Ҝеҹә јахынлашыр. Ҝеҹә һеч кәс иш ҝөрә билмәз. 5 Нә гәдәр ки дүнјадајам, мән дүнја үчүн нурам».+ 6 Сонра о, јерә түпүрдү, түпүрҹәји илә торпағы гарышдырыб палчыг дүзәлтди вә кор адамын ҝөзләринә јахды.+ 7 Сонра она деди: «Ҝет Шилам һовузунда үзүнү ју». (Шилам «ахар су» демәкдир.) О ҝедиб үз-ҝөзүнү јујан кими ҝөзләри ачылды вә ҝери гајытды.+ 8 Онда гоншулар вә онун бу вахта гәдәр диләнчи олдуғуну ҝөрәнләр дедиләр: «Бу, әввәлләр отуруб диләнчилик едән адам дејил?» 9 Бәзиләри дејирди: «Һә, бу һәмин диләнчидир». Диҝәрләри: «Јох, бу о дејил, садәҹә она охшајыр», — дејирдиләр. О исә дејирди: «Бу, мәнәм». 10 Ондан сорушдулар: «Бәс ҝөзләрин неҹә ачылды?» 11 О ҹаваб верди: «Иса адында бир адам палчыг дүзәлдиб ҝөзләримә јахды, сонра да деди ки, ҝедиб Шиламда үз-ҝөзүмү јујум.+ Мән ҝедиб орада үзүмү јудум вә ҝөзләрим ачылды». 12 Онлар сорушдулар: «О дедијин адам һарададыр?» О ҹаваб верди: «Нә билим». 13 Онлар әввәлләр кор олмуш адамы фәрисиләрин јанына ҝәтирдиләр. 14 Иш орасында иди ки, Исанын палчыг дүзәлдиб бу адамын ҝөзләрини ачдығы+ ҝүн шәнбә ҝүнү иди.+ 15 Инди дә фәрисиләр ондан ҝөзләринин неҹә ачылдығыны сорушмаға башладылар. О ҹаваб верди: «О адам ҝөзләримә палчыг јахды, мән ҝөзләрими јудум вә ҝөрмәјә башладым». 16 Фәрисиләрдән бәзиләри дедиләр: «О адам Аллаһдан дејил, чүнки о, шәнбәни+ позур». Диҝәрләри исә дедиләр: «Ҝүнаһлы адам бу ҹүр мөҹүзәләри неҹә ҝөстәрә биләр?»+ Бу сәбәбдән онларын арасында фикирајрылығы јаранды.+ 17 Онлар јенә дә кордан сорушдулар: «Инди ки о, сәнин ҝөзләрини ачыб, онун барәсиндә нә дејә биләрсән?» О ҹаваб верди: «О адам пејғәмбәрдир». 18 Јәһудиләр бу адамын валидејнләрини чағыртдырмајынҹа онун әввәлләр кор олдуғуна вә сонрадан сағалдығына инанмадылар. 19 Онлар онун ата-анасындан сорушдулар: «Бу, сизин оғлунуздур? О, кор доғулуб? Бәс неҹә олду ки, инди ҝөрүр?» 20 Онун валидејнләри дедиләр: «Бәли, бу бизим оғлумуздур вә о, кор доғулуб. 21 Амма ҝөзләри неҹә ачылыб, буну ким едиб, хәбәримиз јохдур. Өзүндән сорушун, јекә кишидир. Гој өзү десин». 22 Онун ата-анасы јәһудиләрдән горхдуглары үчүн+ белә дедиләр. Чүнки јәһудиләр сөз гојмушдулар ки, Исаны Мәсиһ кими гәбул едәнләри синагогдан говсунлар.+ 23 Валидејнләри буна ҝөрә дедиләр: «Јекә кишидир, өзүндән сорушун». 24 Белә олдугда онлар әввәлләр кор олмуш адамы тәкрарән чағырыб дедиләр: «Аллаһ ешгинә, бизә дүзүнү сөјлә. Биз билирик ки, о адам ҝүнаһ саһибидир». 25 О ҹаваб верди: «О адамын ҝүнаһ саһиби олуб-олмадығы барәсиндә һеч нә дејә билмәрәм. Бир шеји билирәм ки, мән кор идим, инди исә ҝөрүрәм». 26 Онлар сорушдулар: «О, сәнә нә етди? Ҝөзләрини неҹә ачды?» 27 О адам ҹаваб верди: «Мән сизә дедим, сизсә һеч гулаг асмадыныз. Нијә јенә сорушурсунуз? Бәлкә, сиз дә онун шаҝирди олмаг истәјирсиниз?» 28 Онлар кинајә илә дедиләр: «Өзүнсән онун шаҝирди! Биз Мусанын шаҝирдијик. 29 Биз билирик ки, Муса илә Аллаһ данышыб, бу адамы исә ким ҝөндәриб, билмирик». 30 О деди: «Елә тәәҹҹүблүсү дә одур ки, сиз онун ким тәрәфиндән ҝөндәрилдијини билмирсиниз, анҹаг о, мәним ҝөзләрими ачыб. 31 Биз билирик ки, Аллаһ ҝүнаһлы адамлары динләмир,+ лакин Онун ирадәсини јеринә јетирән мөминләри динләјир.+ 32 Та гәдимдән индијәдәк ешидилмәјиб ки, кимсә анаданҝәлмә корун ҝөзләрини ачсын. 33 Әҝәр бу адамы Аллаһ ҝөндәрмәсәјди, о, һеч нә едә билмәзди».+ 34 Онлар: «Сән ҝүнаһ ичиндә доғулмусан, инди бизә ағыл өјрәдәҹәксән?» — дејиб ону бајыра атдылар.+ 35 Иса јәһудиләрин ону бајыра атдығыны ешидәндә ону тапыб деди: «Инсан Оғлуна иман едирсән?» 36 О ҹаваб верди: «О кимдир, аға? Сөјлә, она иман едим». 37 Иса деди: «Сән ону ҝөрмүсән вә о, инди сәнинлә данышыр». 38 Онда һәмин адам: «Аға, инанырам», — дејиб она тәзим етди. 39 Иса деди: «Мән дүнјаја бу һөкм үчүн ҝәлмишәм: корлар ҝөрсүнләр,+ ҝөрәнләр исә кор олсунлар».+ 40 Орада дуран фәрисиләр буну ешидәндә дедиләр: «Јәни биз коруг?» 41 Иса онлара деди: «Сиз кор олсајдыныз, ҝүнаһыныз олмазды. Инди ки: “Биз ҝөрүрүк”, — дејирсиниз, ҝүнаһыныз бојнунузда галыр».+


Q=15	C=8	SS=11	LS=2	PS=0	DC=0	LC=0	SD=0	BS=2	G0=48	G1=37	G2=19	DLID=az_RU	BODY=пулла сатын алынмајан 3 шеј\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Нидерланд Норвеч Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал болгар гырғыз еве ермәни естон ефик зулу ибо иврит илок инҝилис исланд испан италјан каннада кинјаруанда кирунди кореја коса малагаси малајалам маҹар оромо пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил тви тигре тсонга түрк урду фин франсыз хорват чех читонга чичева шона јапон јунан ҝүрҹү һилигајнон һинд әрәб\nНӘ ГӘДӘР гәрибә ҝөрүнсә дә, бир чохлары ишләрини, евләрини вә һәтта тәгаүдләрини итирмәк тәһлүкәси илә үзләшдикдә белә саға-сола пул хәрҹләмәк вәрдишләриндән әл чәкмирләр.\nБелә инсанлар рекламчыларын асан һәдәфинә чеврилирләр. Рекламчылар: «Сәнин даһа бөјүк евин, лүкс машынын, бренд ҝејимләрин олмалыдыр», — дејәрәк малларыны сырымаг үчүн мин ҹүр үсуллара әл атырлар. «Бәс пул?» «Нә пул! Кредитин ҹаны сағ олсун». Борҹ ичиндә батсалар да, бир чохларынын мәгсәди кәнардан пуллу ҝөрүнмәкдир.\nӘлбәттә ки, ҝеҹ-тез онлар хүлјадан ојанмалы олурлар. «Нарсизим епидемијасы» китабында дејилир: «Өзләрини пуллу ҝөстәрмәк вә варлы һисс етмәк үчүн кредитә ҝөзалыҹы маллар алмаг әһвалы галдырмаг үчүн крек-кокаин чәкмәјә бәнзәјир. Һәр икиси дә әввәл-әввәл уҹуз баша ҝәлир вә доғрудан да ишә јарајыр, амма бу, чох чәкмир. Әввәл-ахыр инсаны сојуб соғана чевирир вә депрессијаја салыр» («The Narcissism Epidemic»).\nМүгәддәс Китабда «инсанын өз вары илә ловғаланмасы»нын ахмаглыг олдуғу ҝөстәрилир (1 Јәһја 2:16). Һәгигәт ондан ибарәтдир ки, пул, мал-мүлк һәриси олмаг инсаны һәјатда ән ваҹиб шејләрдән јајындырыр, о шејләрдән ки, онлары пулла алмаг мүмкүн дејил. Бунлардан үчүнә нәзәр салаг.\n1. АИЛӘДӘ БИРЛИК\nАБШ-да јашајан Брианна * адлы јенијетмә атасынын ишинә вә пула даһа чох дәјәр вердијини һисс едир. О дејир: «Бизим һәр шејимиз вар, өзү дә артыгламасы илә, лакин атамын үзүнә һәсрәтик, о, һәмишә езамијјәтдәдир. Баша дүшүрәм ки, бу, онун ишидир, амма атамын аиләдә дә мәсулијјәтләри вар ахы!»\nДүшүнүн. Брианнанын атасы дөнүб архаја баханда нәјә пешман олаҹаг? Пула вә мадди шејләрә даһа чох дәјәр вермәси онун гызы илә мүнасибәтләринә неҹә тәсир едир? Аиләси ондан нә ҝөзләјир? Онларын пулдан чох нәјә еһтијаҹы вар?\nМүгәддәс Китаб принсипләри:\n«Һәр ҹүр пислијин көкү пулпәрәстликдир. Буна гапылан бәзиләри... өзләринә бир чох әзаблар чәкдирдиләр» (1 Тимотејә 6:10, Инҹил, 1996).\n«Севҝи долу бир јердә ҝөјәрти јемәк нифрәт долу бир јердә јағлы дана әти јемәкдән јахшыдыр» (Сүлејманын мәсәлләри 15:17).\nНәтиҹә. Пул-пара илә аиләдә бирлијә саһиб олмаг мүмкүн дејил. Буна јалныз аилә илә вахт кечирмәклә, онлара бол мәһәббәт вә диггәт ҝөстәрмәклә саһиб олмаг олар (Колослулара 3:18—21).\n2. СЫҒОРТАЛАНМЫШ ҜӘЛӘҸӘК\n17 јашлы Сара бөлүшүр: «Анам һәмишә дејир ки, мән варлы, дөвләтли оғлана әрә ҝетмәлијәм вә әлимдә бир сәнәтим олмалыдыр ки, бирдән сабаһ нәсә олса, јахшы иш тапыб өзүмү доландырым. Анам елә һеј газанҹ мәнбәји һагда дүшүнүр».\nДүшүнүн. Ҝәләҹәк һагда фикирләшәндә нараһатчылығыныз үчүн һансы әсаслы сәбәбләриниз вар? Әсаслы нараһатчылыг нә заман һәдсиз нараһатчылыға чеврилир? Саранын анасы пул сарыдан корлуг чәкмәмәси үчүн гызына һансы таразлы мәсләһәтләри верә биләр?\n«Өзүнүзә јердә хәзинә топламаға сон гојун. Бурада ону ҝүвә јејир вә пас хараб едир, оғрулар да ҝириб оғурлајыр» (Матта 6:19).\n«Билмирсиниз сабаһ башыныза нә ҝәләҹәк» (Јагуб 4:14).\nНәтиҹә. Пулун чох олмасы сығорталы ҝәләҹәјә зәманәт вермир. Пул һәр ан оғурлана биләр. О, хәстәлијә вә өлүмә әлаҹ дејил (Ваиз 7:12). Мүгәддәс Китаб өјрәдир ки, сығорталы ҝәләҹәк јалныз Аллаһы танымагдан вә нијјәтләрини билмәкдән асылыдыр (Јәһја 17:3).\n3. ДАХИЛИ МӘМНУНЛУГ\n24 јашлы Танја дејир: «Валидејнләрим мәнә садә јашамағы өјрәдибләр. Әкиз баҹым да, мән дә хошбәхт бөјүмүшүк, һалбуки чох вахт зәрури еһтијаҹларымыздан башга һеч нәјимиз олмурду».\nДүшүнүн. Зәрури еһтијаҹларла кифајәтләнмәк нәјә ҝөрә чәтин ола биләр? Пула мүнасибәтә ҝәлдикдә, сиз аиләнизә һансы нүмунәни гојурсунуз?\n«Јемәјимиз, палтарымыз вә галмаға јеримиз варса, бунларла гане олаҹағыг» (1 Тимотејә 6:8).\nНәтиҹә. Һәјатда пулдан вә пулла әлдә едилән әшјалардан даһа өнәмли шејләр вар. Мүгәддәс Китабда бу һагда белә дејилир: «Инсанын вар-дөвләти башындан ашыб-дашса да, һәјаты бундан асылы дејил» (Лука 12:15). Әслиндә, инсана ән бөјүк мәмнунлуг ҝәтирән һәјатда ән ваҹиб суалларына ҹаваб тапмасыдыр. Мәсәлән:\nБиз нәјә ҝөрә јарадылмышыг?\nҜәләҹәкдә бизи нә ҝөзләјир?\nРуһани тәләбатларымы неҹә тәмин едә биләрәм?\nБу журналы нәшр едән Јеһованын Шаһидләри бөјүк мәмнунијјәтлә сизә бу суалларын ҹавабыны тапмаға көмәк едәҹәкләр. Сиз бирбаша бизимлә әлагә сахлаја вә ја рәсми jw.org/az-cyrl Интернет сајтымыза дахил ола биләрсиниз.\n^ абз. 8 Бу мәгаләдә адлар шәртидир.\n«Нарсизим епидемијасы» китабында дејилир: «Пул һәриси олан инсанлар башгалары илә мүгајисәдә, орта һесабла, даһа аз хошбәхт олур вә даһа чох депрессијаја гапылырлар. Даһа чох пул әлдә етмәк истәјән инсанларын һәтта психи вә физики сағламлығы зәиф олур. Белә инсанлар боғаз, бел вә баш ағрыларындан әзијјәт чәкирләр. Онлар ичкијә вә наркотикә даһа чох мејилли олурлар. Ҝөрүнүр, вар-дөвләтә ҹан атмаг инсана бәдбәхтлик ҝәтирир».\n«1960-ҹы илләрдә вә 70-ҹи илләрин әввәлләриндә тәләбәләрдән коллеҹә дахил олмаларынын сәбәбини сорушанда әксәријјәтинин “савадлы инсан олмаға” вә ја “һәјат фәлсәфәсини инкишаф етдирмәјә” даһа чох дәјәр вердији ајдын олмушду. Чох аз сајда тәләбә буну “чохлу пул газанмаг” наминә етдијини демишди. 1990-ҹы илләрдән бу тәрәфә исә тәләбәләр дејирләр ки, коллеҹә дахил олмаларынын ән әсас сәбәби “чохлу пул газанмагдыр”... Коллеҹ тәләбәләри арасында дәјәрләрин дәјишмәси бу груп арасында депрессија вә интиһар һалларынын, еләҹә дә диҝәр психоложи проблемләрин кәскин шәкилдә артдығы бир вахта тәсадүф едир» («Уғурун бәдәли», доктор Мадлен Левајн).\nДоктор Мадлен Левајнын сөзләринә әсасән, пул хәрҹләмәк бу дүнјада аилә үзвләри, ҹәмијјәт вә килсә тәрәфиндән алдадылан инсанлара мүәјјән мәнада раһатлыг верән терапија ола биләр. «Уғурун бәдәли» китабында о јазыр: «Шоппинг өз дүнјамызы идарә етмәјин үсулларындан биридир. Бу, биздә елә тәәссүрат јарадыр ки, санки, чох ваҹиб бир ишлә мәшғулуг вә алыҹыда игтидар һисси һасил едир. Амма бу ҹүр игтидар садәҹә иллүзијадыр... Әсил игтидар бөјүк ширкәтләрин, о ҹүмләдән онларын малларыны алыҹылара сеһрли вә горујуҹу гүввәси олан бир шеј кими тәгдим етмәләри үчүн пул вердикләри рекламчыларын әлиндәдир».


Q=6	C=3	SS=2	LS=1	PS=0	DC=4	LC=0	SD=0	BS=1	G0=113	G1=99	G2=49	DLID=az_RU	BODY=«Гој падшаһлығын ҝәлсин» Бәс нә вахт? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар море ндебеле ндонга нзема нјанека оромо пангасинан папјаменто (Аруба) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Бүтүн бунлары ҝөрәндә билин ки, инсан Оғлу лап јахында, гапынын ағзындадыр» (МАТ. 24:33).\n1914-ҹү илдән бәри дүнјада баш верән һадисәләр Мүгәддәс Китаб пејғәмбәрлијинин јеринә јетдијини неҹә ҝөстәрир?\nБүтүн дүнјада даһа да пис ишләр ҝөрүлдүјүнү нә сүбут едир?\nСонун олдугҹа јахын олмасы сизә неҹә тәсир едир?\n1, 2. а) Ҝөзүмүзлә ҝөрдүјүмүз шејләр бизә неҹә тәсир едә биләр? б) Аллаһын Падшаһлығы илә бағлы нәјә әмин ола биләрик?\nОЛА БИЛСИН, сиз диггәт јетирмисиниз ки, һадисәнин шаһидләри чох вахт тәфсилатлары тамамилә мүхтәлиф ҹүр хатырлајыр. Ејнилә дә, инсан мүајинәдән кечдикдән сонра һәкимин дедикләрини дәгигликлә јадда сахламаја биләр. Јахуд кимсә әлинин алтында олан ачарлары вә ја ејнәји тапмагда чәтинлик чәкә биләр. Бүтүн бу вәзијјәтләр тәдгигатчыларын корлуг нөвү барәдә дедикләри илә әлагәли ола биләр: фикри башга јердә олан инсан нәјәсә диггәт јетирмәјә вә ја ону унуда биләр. Бу, бејнимизин неҹә фәалијјәт ҝөстәрдијиндән хәбәр верир.\n2 Бу ҝүн бир чох инсанлар буна бәнзәр корлугдан әзијјәт чәкирләр, дүнјада баш верән һадисәләри ҝөрмүрләр. Ола билсин, онлар дүнјадакы вәзијјәтин 1914-ҹү илдән бәри олдугҹа дәјишдијини етираф едирләр, амма баш верән бу һадисәләрин әсил мәнасыны дәрк етмирләр. Мүгәддәс Китабы арашдыран бизләр билирик ки, Аллаһын Падшаһлығы мүәјјән мәнада 1914-ҹү илдә Иса Мәсиһ ҝөјдә Падшаһ кими тахта әјләшән заман ҝәлмишди. Ејни заманда да билирик ки, «гој падшаһлығын ҝәлсин. Гој Сәнин ирадән ҝөјдә олдуғу кими, јердә дә јеринә јетсин» дуасы һәлә там ҹавабландырылмајыб (Мат. 6:10). Ајдындыр ки, бу, өзүнә индики пис системин мәһвини дахил едир. Јалныз бу заман, ҝөјдә олдуғу кими, јердә дә Аллаһыны ирадәси јеринә јетәҹәк.\n3. Аллаһын Кәламыны арашдырмаг бизә нәји ҝөрмәјә көмәк едир?\n3 Аллаһын Кәламыны мүнтәзәм олараг арашдырдығымыз үчүн һал-һазырда јеринә јетән пејғәмбәрлији ҝөрә билирик. Амма һејф ки, инсанлар буну ҝөрә билмир! Онларын башы ишдән-ҝүҹдән ачылмадығындан Мәсиһин 1914-ҹү илдән идарә етмәјә башладығынын ајдын әламәтини вә тезликлә Аллаһын һөкмүнү иҹра едәҹәјини ҝөрә билмирләр. Буна рәғмән, өзүнүздән сорушун: «Онилләрдир Аллаһа хидмәт едирәмсә, бу дүнјанын сонунун тезликлә ҝәләҹәјинә вә баш верән һадисәләрин буну тәсдиг етдијинә һәлә дә инаныраммы?» Јох әҝәр сиз һәгигәтә һәлә тәзә ҝәлмисинизсә, диггәтинизи нәјә ҹәмләмәлисиниз? Һәр бир һалда, ҝәлин Аллаһын мәсһ едилмиш Падшаһынын јер үзүндә Јеһованын ирадәсини тамамилә јеринә јетирмәк үчүн тезликлә аддымлар атаҹағына һансы үч ваҹиб сәбәбә ҝөрә инанмалы олдуғумузу нәзәрдән кечирәк.\nАТЛЫЛАР ПЕЈДА ОЛУРЛАР\n4, 5. а) Иса 1914-ҹү илдән нә едир? (Мәгаләнин әввәлиндәки шәклә бах.) б) Үч атлынын чапмасы нәји билдирир вә бунлар неҹә јеринә јетир?\n4 Иса Мәсиһ 1914-ҹү илдән сәмави тахтында әјләшиб вә ағ атлы кими тәсвир олунуб. О, елә һәмин андан Шејтанын пис системини мәһв етмәк үчүн һәрәкәтә кечиб. (Вәһј 6:1, 2 ајәләрини оху.) «Вәһј» китабынын 6-ҹы фәслиндә тәсвир олунан пејғәмбәрлик ҝөстәрир ки, Аллаһын Падшаһлығы гурулдугдан сонра јер үзүндә вәзијјәт сүрәтлә ағырлашмалы иди. Мүһарибәләр, гида чатышмамазлығы, епидемијалар вә өлүм төрәдән диҝәр сәбәбләр дүнјаны өз ҹәнҝинә алмалы иди. Бу һадисәләрин баш вермәсинин сәбәби Иса Мәсиһин ардынҹа чыхан үч атлынын чапмасы илә тәсвир олунур (Вәһј 6:3—8).\n5 Инсанларын бејнәлхалг әмәкдашлыг вә дипломатија вәд етмәләринә бахмајараг, пејғәмбәрлик едилдији кими, «јер үзүндән [әмин-аманлыг]» ҝөтүрүлдү. Биринҹи Дүнја мүһарибәси јер үзүндә баш верәҹәк чохсајлы ганлы мүһарибәләрин башланғыҹы олду. 1914-ҹү илдән бәри әлдә олунан игтисади вә елми наилијјәтләрә бахмајараг, гида чатышмамазлығы дүнја үчүн ҹидди тәһлүкә сачмаға давам едир. Бундан әлавә, һеч ким дана билмәз ки, ҹүрбәҹүр епидемијалар, тәбии фәлакәтләр вә диҝәр «өлүмҹүл хәстәликләр» һәр ил милјонларла инсанын өлүмүнә сәбәб олур. Бәшәр тарихиндә бу һадисәләр мигјас, мүтәмадилик вә шиддәт бахымындан ҝөрүнмәмиш һәддә чатыб. Бәс сиз бу һадисәләрин мәнасы үзәриндә дүшүнүрсүнүз?\nАтлылар һәлә дә чапдығындан дүнјанын вәзијјәти писләшмәјә давам едир (4, 5-ҹи абзаслара бах)\n6. Мүгәддәс Китаб пејғәмбәрлијинин јеринә јетдијини кимләр ҝөрүрдү вә бу, онлары нәјә тәшвиг едирди?\n6 Биринҹи Дүнја мүһарибәси вә испанка грипи чохларыны сарсытса да, мәсһ олунмуш мәсиһчиләр гәти шәкилдә билдирдиләр ки, 1914-ҹү илдә диҝәр халгларын вахты, јәни «милләтләр үчүн тәјин олунмуш вахт» сона чатыб (Лука 21:24). Мәсһ олунмушлар сонра нәләр баш верәҹәјини дәгиг билмирдиләр. Бунунла белә, онлар билирдиләр ки, 1914-ҹү ил Аллаһын рәһбәрлијиндә дөнүш нөгтәси олмалыдыр. Чох кечмәди ки, онлар Мүгәддәс Китаб пејғәмбәрлијинин јеринә јетдијини мүшаһидә етдиләр вә ҹәсарәтлә Аллаһын Падшаһлығынын гурулдуғуну инсанлара бәјан етдиләр. Онларын Падшаһлыг наминә ҝөрдүјү ишләр ҝүҹлү тәгибләрә мәруз галды. Бир чох халгларын бу ҹүр мөвге тутмалары елә пејғәмбәрлијин јеринә јетмәсинә әламәт иди. Онилликләр әрзиндә Падшаһлығын дүшмәнләри «ганун бәһанәси илә шәр [гурублар]». Онлар һәмчинин гардашларымыза гаршы физики зоракылыг төрәдир, онлары һәбсә атыр, һәтта едам едир, ҝүлләләјир вә ја башларыны кәсирдиләр (Мәз. 94:20; Вәһј 12:15).\n7. Нә үчүн әксәр инсанлар дүнјада ҹәрәјан едән һадисәләрин әсил мәнасыны дәрк етмирләр?\n7 Аллаһын Падшаһлығынын ҝөјдә гурулдуғуну сүбут едән бу гәдәр дәлилләрин олмасына бахмајараг, нә үчүн әксәр инсанлар баш верәнләрин мәнасыны гәбул етмирләр? Ахы нә үчүн онлар сүбутлары, белә десәк, дүнјанын вәзијјәти илә Аллаһын халгынын узун илләрдир бәјан етдији Мүгәддәс Китаб пејғәмбәрликләрини әлагәләндирә билмирләр? Бунун сәбәби әксәр инсанларын диггәтләрини јалныз ҝөрмәк истәдикләри шејә ҹәмләмәләри ола биләрми? (2 Кор. 5:7). Башларыны бу дүнјанын ишләри илә гатмалары онларын Аллаһын етдикләрини ҝөрмәләринә мане олурму? (Мат. 24:37—39). Јохса онлардан бәзиләри Шејтанын тәблиғатынын тәсири алтына дүшүбләр? (2 Кор. 4:4). Руһани аләмдә баш верәнләри ҝөрмәк үчүн имана вә руһани бахышлара малик олмаг ҝәрәкдир. Биз неҹә дә хошбәхтик ки, һал-һазырда баш верәнләрин мәнасыны дәрк едә билирик!\nДАҺА ДА ПИС ИШЛӘР ҜӨРҮЛҮР\n8-10. а) 2 Тимотејә 3:1—5 ајәләри неҹә јеринә јетир? б) Нә үчүн дејә биләрик ки, инди даһа да пис ишләр ҝөрүлүр?\n8 Аллаһын Падшаһлығынын тезликлә јер үзүндәки бүтүн ишләри идарә едәҹәјинә әмин олмағымыз үчүн икинҹи сәбәб бәшәр аиләсиндә пис ишләрин даһа да артмасыдыр. 2 Тимотејә 3:1—5 ајәләриндәки пејғәмбәрлик тәхминән бир әсрдир ки, ајдын шәкилдә јеринә јетир. Бу һадисәләр даһа ҝениш мигјасда, тез-тез вә давамлы шәкилдә јеринә јетир. Бәс сиз бу пејғәмбәрлијин ҝетдикҹә даһа чох вүсәт алдығыны ҝөрүрсүнүзмү? Ҝәлин буну јахшы тәсвир едән бәзи нүмунәләрә нәзәр салаг. (2 Тимотејә 3:1, 13 ајәләрини оху.)\n9 Инсанлары 1940-ҹы вә ја 1950-ҹи илләрдә дәһшәтә ҝәтирән шејләрлә бизим ҝүнләрдә бүтүн дүнјада әјләнҹә, идман вә ҝејим саһәсиндә баш верәнләр арасындакы фәргин үзәриндә дүшүнүн. Амансыз зоракылыг вә әхлагсызлыг һәр јаны бүрүјүб. Инсанлар даһа чох зоракы, ијрәнҹ вә ја гәддар ҝөрүнмәк үчүн бир-бири илә јарышыр. Телевизија тамашачыларыны 1950-ҹи илләрдә гыҹыгландыран шејләр бу ҝүн аиләләр үчүн нормал гәбул едилир. Үстәлик, бир чохлары етираф едир ки, һомосексуалистләр әјләнҹә вә ҝејим саһәсинә ҝүҹлү тәсир едир вә өз һәјат тәрзләрини ҹәмијјәтин ганына јеридирләр. Нә јахшы ки, биз Аллаһын бу шејләрә мүнасибәтиндән аҝаһыг! (Јәһуда 14, 15 ајәләрини оху.)\n10 Јахуд ҝөтүрәк 1950-ҹи илләрдә ҝәнҹләрдә олан үсјанкарлыг руһу илә бу ҝүн баш верәнләр арасындакы фәрги. О вахтлар валидејнләр һаглы олараг ушагларынын сигарет чәкмәләринә, спиртли ички ичмәләринә вә ја еһтирас ојадан рәгсләр ојнамаларына ҝөрә нараһат олурдулар. Бу ҝүн исә чох вахт белә хәбәрләр ешидирик: 15 јашлы мәктәбли өз синиф јолдашларына атәш ачыб, 2-ни өлдүрүб, 13-нү јаралајыб. Бир груп сәрхош јенијетмә доггуз јашлы гызы вәһшиҹәсинә өлдүрүб вә онун атасыны вә гоһумуну дөјүб. Асија өлкәләриндән бириндә өтән он ил әрзиндә баш вермиш бүтүн ҹинајәт һадисәләринин јарысыны ҝәнҹләр төрәдиб. Һеч дәрракәли инсан һәр шејин даһа да писләшдијини инкар едәр?\n11. Нә үчүн әксәр инсанлар даһа да пис ишләр ҝөрүлдүјүнү сезмирләр?\n11 Һәвари Петер јахшы дејиб: «Ахыр ҝүнләрдә кинајә илә данышан ришхәндчиләр пејда олаҹаг. Онлар өз истәдикләри кими һәрәкәт едиб дејәҹәкләр: “Бәс һаны онун вәд едилмиш иштиракы? Ахы дәдә-бабаларымыз өлүм јухусуна ҝедәндән сонра да һәр шеј јарадылышдан бәри олдуғу кими дурур”» (2 Пет. 3:3, 4). Бәзи инсанларын нә үчүн белә мүнасибәт ҝөстәрдикләрини неҹә изаһ етмәк олар? Ҝөрүнүр, инсанлар ҝөзләрини габар едән шејләрә елә дә әһәмијјәт вермирләр. Бәшәр аиләсиндә әхлагын сүрәтлә тәнәззүлә уғрамасы инсанлары даһа аз шока салыр, нәинки јахын достун мүнасибәтинин гәфләтән дәјишмәси. Бунунла белә, әхлагсызлығын хиртдәјә чыхмасы олдугҹа тәһлүкәлидир.\n12, 13. а) Нә үчүн биз дүнјада баш верәнләрдән тәшвишә дүшмәмәлијик? б) Нәји дәрк етмәјимиз «сон дәрәҹә ағыр» зәманәјә таб ҝәтирмәјимизә көмәк едәҹәк?\n12 Һәвари Павел хәбәрдарлыг едир ки, «ахыр ҝүнләрдә» вәзијјәт «сон дәрәҹә ағыр» олаҹаг (2 Тим. 3:1). Анҹаг вәзијјәт о дәрәҹә дә дөзүлмәз олмајаҹаг ки, биз ҝизләнмәјә јер ахтараг. Јеһованын, мүгәддәс руһун вә мәсиһчи јығынҹағынын көмәјилә истәнилән мәјуслуғун вә ја горхунун өһдәсиндән ҝәлә биләрик. Биз сәдагәтли гала биләрик. «Инсан ҝүҹүндән үстүн олан [гүдрәт]» бизим дахилимиздән јох, Аллаһдан ҝәлир (2 Кор. 4:7—10).\n13 Јахшы олар ки, Павелин ахыр ҝүнләр һагда пејғәмбәрлијинә «буну бил ки» сөзләри илә башламасына диггәт јетирәк. Бу сөзләр зәманәт верир ки, онун ардынҹа садалананлар мүтләг јеринә јетәҹәк. Сөзсүз, Јеһова баш верәнләрә сон гојана кими Аллаһдан узаг инсан ҹәмијјәти ҝетдикҹә даһа бетәр олаҹаг. Тарихчиләр гејдә алмышлар ки, бу вә ја диҝәр јерләрдә бәзи ҹәмијјәтләр вә ја халглар әхлаги ҹәһәтдән тәнәззүлә уғрамыш вә тамамилә јох олмушлар. Буна бахмајараг, тарихдә һәлә һеч вахт дүнјанын әхлаги вәзијјәти индики гәдәр аҹынаҹаглы олмајыб. Бир чохлары баш верәнләрин мәнасыны инкар едә биләрләр, лакин 1914-ҹү илдән бәри ҹәрәјан едән мисли ҝөрүнмәмиш һадисәләр ајдын шәкилдә сүбут едир ки, Аллаһын Падшаһлығы тезликлә һәрәкәтә кечәҹәк.\nБУ НӘСИЛ ЈОХ ОЛМАЈАҸАГ\n14-16. Аллаһын Падшаһлығынын тезликлә ҝәләҹәјинә инанмағымыз үчүн үчүнҹү сәбәб һансыдыр?\n14 Сонун јахынлашдығына әмин олмағымызын үчүнҹү сәбәби Аллаһын халгынын арасында баш верән һадисәләрдир. Мәсәлән, Аллаһын Падшаһлығы ҝөјдә гурулмаздан әввәл бир груп садиг мәсһ олунмуш мәсиһчи фәал шәкилдә Аллаһа хидмәт едирди. 1914-ҹү илдә баш верәҹәјини дүшүндүкләри һадисәләрдән бәзиләри јеринә јетмәјәндә онлар неҹә даврандылар? Онларын әксәријјәти сынаглар заманы өз нөгсансызлыгларыны ҝөстәрди вә Јеһоваја хидмәтләрини давам етдирди. Илләр өтдүкҹә, мәсһ олунмушларын әксәријјәти, демәк олар ки, һамысы јерүзү һәјатларыны сәдагәтлә баша вурду.\n15 Бу системин сону илә бағлы тәфсилатлы пејғәмбәрлијиндә Иса демишди: «Бүтүн бунлар бу нәсил јох олмамыш баш верәҹәк». (Матта 24:33—35 ајәләрини оху.) Биз баша дүшүрүк ки, Иса «бу нәсил» ифадәси алтында ики груп мәсһ олунмушлара истинад едирди. Биринҹи груп 1914-ҹү или ҝөрүб вә Мәсиһин һәмин ил идарә етмәјә башладығына әламәти дәрһал гәбул едиб. Бу групу тәшкил едәнләр һәмин или ҝөрмәклә јанашы, ја һәмин илдә, ја да ондан әввәл Аллаһын оғуллары кими мүгәддәс руһла мәсһ едилибләр (Ром. 8:14—17).\n16 «Бу [нәслә]» дахил олан икинҹи груп биринҹи групун мәсһ олунмуш мүасирләридир. Онлар тәкҹә биринҹи група дахил оланларын јашадығы дөврү ҝөрмәјибләр, һәм дә онлар биринҹи групун үзвләри һәлә јер үзүндә сағ икән мүгәддәс руһла мәсһ олунублар. Демәли, бу ҝүн мәсһ олунмушларын һәр бири Исанын һаггында данышдығы «бу [нәслә]» дахил дејил. Бу ҝүн икинҹи група аид оланлар илдән-илә јашланырлар. Бунунла белә, Исанын Матта 24:34 ајәсиндәки сөзләри бизә әминлик верир ки, «бу [нәслин]» бәзи үзвләри «јох олмамыш» бөјүк мүсибәт башлајаҹаг. Бунлар бизим Аллаһын Падшаһлығынын пислији мәһв етмәк вә салеһлик һөкм сүрәҹәк јени дүнја ҝәтирмәк үчүн һәрәкәтә кечмәсинә чох аз галдығына әминлијимизи даһа да артырмалыдыр (2 Пет. 3:13).\nМӘСИҺ ТЕЗЛИКЛӘ ТАМ ЗӘФӘР ЧАЛАҸАГ\n17. Арашдырдығымыз үч истигамәтдә ҹәрәјан едән һадисәләрдән һансы нәтиҹәјә ҝәлирик?\n17 Арашдырдығымыз үч истигамәтдә ҹәрәјан едән һадисәләрдән һансы нәтиҹәјә ҝәлирик? Иса хәбәрдар етмишди ки, биз о ҝүнү вә о сааты билмирик, һеч билмәмәлијик дә (Мат. 24:36; 25:13). Лакин биз Павелин вурғуладығы кими, «һансы зәманәдә јашадығымызы» билирик. (Ромалылара 13:11 ајәсини оху.) Бәли, биз һәмин зәманәдә, ахыр ҝүнләрдә јашајырыг. Әҝәр бүтүн диггәтимизи Мүгәддәс Китаб пејғәмбәрлијинә, еләҹә дә Јеһованын вә Иса Мәсиһин ҝөрдүјү ишләрә ҹәмләсәк, һәгигәтән дә, бу системин сонунун чатдығы дөврдә јашадығымызын данылмаз әламәтини сезә биләҹәјик.\n18. Аллаһын Падшаһлығыны инкар едәнләри нә ҝөзләјир?\n18 Ағ атын белиндә галиб кими чапан Иса Мәсиһә һәвалә едилән мөһтәшәм сәлаһијјәти инкар едән инсанлар сәһв мөвге тутдугларыны етираф етмәјә мәҹбур олаҹаглар. Онлар һөкмдән гача билмәјәҹәкләр. Һәмин вахт чохлары вәлвәләјә дүшәрәк гышгыраҹаглар: «Ким дура биләр?» (Вәһј 6:15—17). «Вәһј» китабынын елә нөвбәти фәсли бу суала ҹаваб верир. Мәсһ олунмушлар вә јерүзү үмидинә малик оланлар һәмин ҝүн Аллаһын көмәји илә «дура [биләҹәкләр]». Сонра диҝәр гојунлардан ибарәт «бөјүк бир издиһам» бөјүк мүсибәтдән сағ чыхаҹаг (Вәһј 7:9, 13—15).\n19. Сонун тезликлә ҝәләҹәјинә әмин олан бири кими, ҝәләҹәјә неҹә бахырсыныз?\n19 Мүгәддәс Китаб пејғәмбәрлијинин бу нараһат дөврдә неҹә јеринә јетдијинә диггәтимизи ҹәмләмәклә Шејтан дүнјасынын бизи аздырмасына јол вермәјәҹәјик; гојмајаҹағыг ки, Шејтан бизә дүнјада баш верәнләрин әсил мәнасыны ҝөрмәјимизә мане олсун. Мәсиһ тезликлә апараҹағы әдаләтли мүһарибәдә бу аллаһсыз дүнја үзәриндә там зәфәр чалаҹаг (Вәһј 19:11, 19—21). Ҝөрүн бүтүн бунлардан сонра биз неҹә дә хошбәхт олаҹағыг! (Вәһј 20:1—3, 6; 21:3, 4).


Q=3	C=1	SS=1	LS=0	PS=1	DC=0	LC=0	SD=0	BS=0	G0=131	G1=112	G2=48	DLID=az_RU	BODY=Һабил Аллаһа иман ҝәтирирди | Онларын иманыны тәглид един\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Малта Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар венда волајта га гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Боливија) кикујју кинјаруанда кореја коса куангали латыш малагаси маҹар ндебеле ндонга нзема оромо пангасинан папјаменто (Аруба) полјак португал румын рус себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви телугу тсонга түрк фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон әрәб\nОНЛАРЫН ИМАНЫНЫ ТӘГЛИД ЕДИН | ҺАБИЛ\n«Һабил өлсә дә, иманы сајәсиндә индијәдәк данышыр»\nҺАБИЛ бир гырагда дуруб дағ дөшүндә сакитҹә отлајан сүрүсүнү сејр едир. Сонра ҝөзләрини орадан чәкиб узагда сајрышан ишылтыја бахыр. О билир ки, бу ишылты ҝеҹә-ҝүндүз фырланараг Еден бағынын ҝиришини горујан одлу гылынҹын ишылтысыдыр. Бир вахтлар бу ҝөзәл бағ онун валидејнләринин еви олмушду; лакин инди нә валидејнләри, нә дә онларын өвладлары ораја ҝирә билмәзләр. Һабил ҝөзләрини ҝөјә дикиб, Јарадан барәдә дәрин фикрә даланда сәрин меһин онун сачларыны неҹә далғаландырдығыны хәјалыныза ҝәтирин. Инсанла Аллаһ арасында әмәлә ҝәлән учурум нә вахтса арадан ҝөтүрүләҹәкми? Һабилин ән бөјүк арзусу елә будур.\nҺабил бу ҝүн бизимлә данышыр. Бәс биз онун сәсини ешидә биләрикми? Ола билсин, сиз бунун мүмкүн олмадығыны дүшүнүрсүнүз. Ахы Адәмин икинҹи оғлу олан Һабил чохдан өлүб. Онун галыглары 60 әсрә јахындыр ки, чүрүјүб торпаға гарышыб. Өлүләрин вәзијјәти барәдә Мүгәддәс Китабда дејилир: «Өлүләр һеч нә билмир» (Ваиз 9:5, 10). Үстәлик, Мүгәддәс Китабда Һабилин бир кәлмә сөзү белә гәләмә алынмајыб. Белә олан һалда о, бизимлә неҹә даныша биләр?\nҺәвари Павел Аллаһдан илһам алараг Һабил һагда демишди: «Һабил өлсә дә... индијәдәк данышыр» (Ибраниләрә 11:4). О, нәјин сајәсиндә данышыр? Иманы сајәсиндә. О, бу ҝөзәл хүсусијјәти инкишаф етдирән илк инсан иди. Һабил о дәрәҹәдә ҝүҹлү иман тәзаһүр етдирмишди ки, онун нүмунәси индијәдәк өз тәсирини итирмәјиб вә бизим үчүн тәглид едиләси ҹанлы өрнәкдир. Әҝәр биз ондан ибрәт ҝөтүрүб иманыны тәглид етсәк, онда демәк олар ки, Һабил ҹанлы шәкилдә бизимлә нүмунәси васитәсилә данышыр.\nМүгәддәс Китабда Һабил һаггында аз мәлумат олса да, биз ондан вә онун иманындан нә өјрәнә биләрик? Ҝәлин бахаг.\nБӘШӘРИЈЈӘТИН ИЛК ЧАҒЫ ВӘ ҺАБИЛИН УШАГЛЫҒЫ\nҺабил бәшәр тарихинин илк чағында дүнјаја ҝөз ачыб. Мараглыдыр ки, Иса пејғәмбәр «дүнјанын әсасы»нын гојулмасыны Һабиллә әлагәләндирди (Лука 11:50, 51, Инҹил, 1996). Иса «дүнја» дедикдә ҝүнаһдан сатын алынмаг үмиди олан инсанлары нәзәрдә тутурду. Һабил илк инсанлардан дөрдүнҹүсү олса да, Аллаһын нөгтеји-нәзәринҹә, о сатын алынмаға лајиг олан илк инсан иди *. Бәли, Һабилин боја-баша чатдығы мүһити һеч дә јахшы адландырмаг олмазды.\nБәшәр аиләсинин јени јаранмасына бахмајараг, бәдбәхтликләр гара булуд тәк онун үстүнү алмышды. Һабилин валидејнләри Адәмлә Һәвва заһирән ҝөзәл вә ҝүмраһ идиләр. Амма онлар һәјатларынын ән бөјүк сәһвини етмишдиләр вә бунун фәргинә јахшы варырдылар. Бир вахтлар Адәмлә Һәвва камил идиләр вә онларын әбәди јашамаг имканы варды. Сонрадан исә бу ҹүтлүк Јеһова Аллаһа гаршы үсјан галдырды вә Аллаһ онлары евләри олан ҹәннәтдән, Еден бағындан говду. Өз истәкләрини һәр шејдән, һәтта өвладларындан да үстүн тутан Адәмлә Һәвва камиллији вә әбәди һәјаты итирдиләр (Јарадылыш 2:15—3:24).\nҸәннәтдән өмүрлүк сүрҝүн едилән Адәмлә Һәвванын гара ҝүнләри башлады. Онларын илк өвлады дүнјаја ҝәләндә онун адыны Габил гојдулар. Бу ад «әмәлә ҝәтирмәк», «истеһсал етмәк» кими мәналар верән сөзүн көкүндән ҝөтүрүлүб. Һәвва деди: «Рәббин көмәји илә бир инсан газандым». Ола билсин ки, о, Јеһованын Еден бағында вердији вәди нәзәрдә тутурду. Һәмин вәдә әсасән, бир гадын дүнјаја «өвлад» ҝәтирмәли иди вә бу өвлад Адәмлә Һәвваны ҝүнаһа сүрүкләјән о пис варлығы мәһв етмәли иди (Јарадылыш 3:15; 4:1). Ола биләрми ки, Һәвва пејғәмбәрликдәки гадынын өзү, вәд едилмиш «өвлад»ын исә Габил олдуғуну дүшүнүрдү?\nӘҝәр Һәвва белә фикирләширдисә, чох јанылырды. Үстәлик, әҝәр о вә Адәм Габили бу дүшүнҹә илә бөјүдүрдүләрсә, о заман онда гејри-камиллијә хас олан тәкәббүр инкишаф етдирмиш олурдулар. Бир мүддәтдән сонра Һәвва икинҹи оғлуну дүнјаја ҝәтирәндә онун барәсиндә бу ҹүр ибарәли сөзләр демәди. Валидејнләр онун адыны Һабил гојдулар. Бу ад «нәфәс», јәни «бошлуг» мәнасыны верир (Јарадылыш 4:2). Ола биләрми ки, икинҹи оғулларына белә ад вермәләринә сәбәб Адәмлә Һәвванын Габилә нисбәтән она даһа аз үмид бағламаларыдыр? Биз јалныз буну тәхмин едә биләрик.\nҺәр неҹә олса да, мүасир валидејнләр онлардан чох шеј өјрәнә биләр. Сиз сөз вә һәрәкәтләринизлә өвладларыныза гүрур, шөһрәтпәрәстлик вә худбинлик ашылајырсыныз, јохса онлара Јеһова Аллаһы севмәји вә Онунла дост олмағы өјрәдирсиниз? Әфсуслар олсун ки, илк валидејнләр бу мәсулијјәтин өһдәсиндән ҝәлмәдиләр. Лакин онларын нәсли үчүн үмид јери вар иди.\nҺАБИЛДӘ ИМАН НЕҸӘ ЈАРАНМЫШДЫ?\nАилә сахлаја билсинләр дејә Адәм өвладларына балаҹалыгдан ишләмәји өјрәдирди. Беләликлә, Габил әкинчи, Һабил исә чобан олду.\nАмма Һабил даһа ваҹиб бир шеј етди. Илләр өтдүкҹә, о, өзүндә иман инкишаф етдирирди. Әсрләр сонра һәвари Павел Аллаһдан илһам алараг бу ҝөзәл хүсусијјәт барәдә јазмышды. Ҝәлин дүшүнәк: онун әтрафындакы инсанлар арасында тәглид едиләси јахшы нүмунә олмадығы бир һалда, Һабилдә Јеһова Аллаһа иман неҹә јаранды? Ҝәлин бу ишдә она көмәк едән үч амилә диггәт јетирәк.\nДүздүр, Јеһова јери ләнәтләјәрәк онун тикан вә гангал битирәҹәјини демишди. Анҹаг јер Һабилин аиләсинин өзүнү тәмин етмәси үчүн кифајәт гәдәр мәһсул верирди. Бундан әлавә, Аллаһ һејванлары, гушлары, балыглары, дағлары, ҝөлләри, чајлары, дәнизләри, ҝөјү, булудлары, ҝүнәши, ајы вә улдузлары ләнәтләмәмишди. Һабил һара нәзәр салырдыса, бүтүн бунлары хәлг едән Јеһова Аллаһын дәрин мәһәббәтинин, һикмәтинин вә хејирхаһлығынын сүбутуну ҝөрүрдү (Ромалылара 1:20). О, бунларын үзәриндә дәриндән дүшүндүкҹә иманы мөһкәмләнирди.\nШүбһәсиз, Һабил Јараданы Јеһова һаггында дүшүнмәк үчүн вахт ајырырды. Ҝәлин бир анлыға Һабили чөлдә гојун отараркән ҝөзүмүзүн өнүндә ҹанландыраг. Билдијимиз кими, чобанын ҝүнү јолларда кечир. Һабил дағлары, дәрәләри ашыр, чајлары кечир, бу зәиф мәхлуглары јамјашыл оту, сәрин сују олан ән тәһлүкәсиз чәмәнләрә апарыр. Аллаһын јаратдығы һејванлар ичиндә ән аҹизи гојунлардыр, санки, бу мәхлуглар јарандыглары ҝүндән инсанын рәһбәрлијинә вә мүдафиәсинә еһтијаҹ дујурлар. Һабил баша дүшүрдүмү ки, о да истәнилән инсандан гат-гат ҝүҹлү вә гат-гат мүдрик олан бир Кәсин рәһбәрлијинә, мүдафиәсинә вә гајғысына мөһтаҹдыр? Шүбһә јохдур ки, о, бу кими фикирләрини дуада Аллаһла бөлүшүрдү вә бунун сајәсиндә онун иманы ҝетдикҹә бөјүјүрдү.\nҺабил мәһәббәтли Халигин хәлг етдикләрини ҝөрүб Она иман етди\nАдәмлә Һәвва онларын Еден бағындан говулмаларына ҝәтириб чыхаран һадисәләри оғулларына данышмамыш олмаздылар. Елә буна ҝөрә дә Һабилин үзәриндә дүшүнәси чох шеј вар иди.\nЈеһова демишди ки, јер ләнәтләнәҹәк, јәни орада тикан вә гангал битәҹәк. Һабил бу сөзләрин јеринә јетдијини ајдын шәкилдә ҝөрүрдү. Јеһова һәмчинин Һәвваја билдирмишди ки, һамиләлији әзијјәтлә кечәҹәк, ағры илә ушаг доғаҹаг. Баҹы-гардашлары дүнјаја ҝәлдикҹә Һабил бу сөзләрин дә неҹә һәјата кечдијинин шаһиди олду. Аллаһ һадисәләрин ҝедишатыны габагҹадан ҝөрәрәк деди ки, Һәвва әринин мәһәббәт вә диггәтинә гејри-таразлы еһтијаҹ дујаҹаг, Адәм исә она ағалыг едәҹәк. Бу сөзләрин дә һәгигәт олдуғуну Һабил өз ҝөзләри илә ҝөрдү. Һабил һәр дәфә Јеһованын сөзләринин там етибара лајиг олдуғуна әмин олурду. О инанырды ки, бир ҝүн Јеһованын вәд етдији «өвлад» ҝәлиб Едендә едилән сәһвләри арадан галдыраҹаг. Бәли, буна иман етмәси үчүн онун әсаслы сәбәбләри вар иди (Јарадылыш 3:15—19).\nҺабил инсанлар ичиндән өзүнә тәглид едиләси јахшы нүмунә тапмады. Лакин о вахт инсанлар јер үзүндә олан јеҝанә шүурлу варлыглар дејилди. Адәмлә Һәвва Еден бағындан говуланда Јеһова Аллаһ тәдбир ҝөрдү ки, нә онлар, нә дә онларын өвладлары һәмин ҹәннәтә ҝирә билмәсинләр. Бунун үчүн Јеһова ҹәннәтин ҝиришиндә керувлары, јәни јүксәк мөвге саһиби олан мәләкләри вә даима фырланан одлу гылынҹы гојду (Јарадылыш 3:24).\nҺабилин ушаглыгдан бу керувлары мүшаһидә етдијини тәсәввүр един. Һәмин мәләкләр заһирән инсанлара бәнзәдијиндән Һабил онларын нә гәдәр ҝүҹлү олдуғуну ҝөрә билирди. Алов кими шөлә сачан вә даима фырланан «гылынҹ» адамы ваһимәјә салырды. Бәс Һабил бөјүдүкҹә бу керувларын бирҹә дәфә дә олсун безиб өз јерләрини тәрк етдикләрини ҝөрмүшдүмү? Әсла! Бу гүдрәтли шүурлу варлыглар ҝүнләр, ајлар, илләр, һәтта онилликләр дә кечсә, өз јерләриндән тәрпәнмирдиләр. Беләҹә, Һабил өјрәнди ки, Јеһова Аллаһын салеһ вә дәјанәтли хидмәтчиләри вар. Һабил өз аиләсиндә ҝөрмәдији садиглији вә итаәткарлығы бу керувларда ҝөрдү. Шүбһәсиз ки, мәләкләрин нүмунәси онун иманыны мөһкәмләндирди.\nҺабил өмрү боју Јеһованын садиг вә итаәткар хидмәтчиләри олан керувлары мүшаһидә едирди\nЈеһованын јаратдыглары, вәдләри вә хидмәтчиләри васитәсилә Өзү һагда ачыгладыгларынын үзәриндә дәриндән дүшүндүкҹә Һабил һисс едирди ки, онун иманы ҝетдикҹә мөһкәмләнир. Мәҝәр инди демәк олмазмы ки, о, бизимлә нүмунәси васитәсилә данышыр? Һабилин нүмунәси хүсусилә ҝәнҹләр үчүн руһландырыҹы ола биләр. Чүнки доғмаларынын мүнасибәтиндән асылы олмајараг, онлар Јеһова Аллаһа әсил иман инкишаф етдирә биләрләр. Иманымызы артырмаг үчүн биз бу ҝүн чох шејләрә маликик: бизи әһатә едән Јеһова Аллаһын јарадылыш мөҹүзәләринә, там Мүгәддәс Китаба, еләҹә дә имана саһиб олан чохсајлы инсанларын нүмунәсинә.\nҺАБИЛИН ГУРБАНЫ НӘЈӘ ҜӨРӘ ДАҺА ГИЈМӘТЛИ ИДИ?\nЈеһоваја иманы артдыгҹа Һабил ону әмәлдә ҝөстәрмәк истәјирди. Бәс ади инсан Каинатын Јараданына нә верә биләр? Әлбәттә ки, Аллаһ инсанларын нә һәдијјәсинә, нә дә көмәјинә еһтијаҹ дујур. Заман кечдикҹә Һабил данылмаз бир һәгигәти дәрк етди: әҝәр дүзҝүн нијјәтдән ирәли ҝәләрәк әлиндә оланын ән јахшысыны Јеһоваја Аллаһа верәрсә, гајғыкеш Јараданын үрәјини шад едәҹәк.\nБеләликлә, Һабил өз сүрүсүндән бир неҹә гојуну Јеһова Аллаһа тәгдим етмәк үчүн һазырлады. О, илк доғулан һејванлардан ән јахшысыны сечди вә ән јахшы һесаб етдији һиссәләри ҝөтүрдү. Бу арада Габил дә Јеһова Аллаһын хејир-дуасыны вә лүтфүнү газанмаг үчүн әкиб-бичдији мәһсуллардан һазырлады. Амма онун нијјәти Һабилинки кими дејилди. Гардашлар өз гурбанларыны тәгдим едәндә бу фәрг ајдын ҝөрүндү.\nОла билсин, Адәмин һәр ики оғлу гурбанҝаһдан вә оддан истифадә етмишди. Ҝүман ки, онлар өз тәгдимләрини о вахт јер үзүндә Јеһованын јеҝанә тәмсилчиләри олан керувларын ҝөзү гаршысында тәгдим етмишдиләр. Јеһованын ҹавабы нә олду? Биз охујуруг: «Рәбб Һабили вә онун тәгдимини гәбул етди» (Јарадылыш 4:4). Мүгәддәс Китабда Аллаһын Һабилин гурбанындан разы галдығыны неҹә ҝөстәрдији дејилмир. Бәс нә үчүн Аллаһ мәһз Һабилдән разы галды?\nГабилдән фәргли олараг, Һабил өз гурбаныны иманла тәгдим етди\nБу, онун ҝәтирдији гурбанла бағлы иди? Һабил ҹанлы һејван тәгдим едәрәк онун дәјәрли ганыны ахытды. Һабил белә гурбанын нә гәдәр гијмәтли олдуғуну дәрк едирдими? Һабилин өлүмүндән әсрләр сонра Аллаһ гүсурсуз гузу гурбаны тәсис етди. Бу гурбан ҝүнаһсыз ганы ахыдылаҹаг «Аллаһ Гузусу» олан камил Иса Мәсиһин гурбанынын рәмзи иди (Јәһја 1:29; Чыхыш 12:5—7). Лакин Һабилин нәји билиб-билмәдији бизә мәлум дејил.\nАнҹаг әминликлә дејә биләрик ки, Һабил малик олдуғунун ән јахшысыны тәгдим етди. Јеһова јалныз Һабилин гурбанындан јох, һәмчинин онун өзүндән дә разы иди. Һабили һәрәкәтә тәшвиг едән Јеһова Аллаһа олан мәһәббәти вә әсил иманы иди.\nГабиллә исә вәзијјәт башга ҹүр иди. Јеһова «Габили вә онун тәгдимини гәбул етмәди» (Јарадылыш 4:5). Амма она ҝөрә јох ки, Габилин ҝәтирдији тәгдим дүзҝүн дејилди, ахы сонралар Аллаһын Ганунуна торпағын бәһрәсиндән дә тәгдимләр ҝәтирмәк дахил едилмишди (Левилиләр 6:14, 15). Анҹаг Мүгәддәс Китабда Габил һагда дејилир ки, онун «әмәлләри пис» иди (1 Јәһја 3:12). Ҝөрүнүр, бир чох инсанлар кими, Габил дә фикирләширди ки, үздән өзүнү Аллаһ бәндәси кими ҝөстәрмәк кифајәтдир. Чох кечмәди ки, онун әмәлләриндән Аллаһа иман етмәдији вә Ону севмәдији ҝөрүндү.\nГабил Јеһованын лүтфүнү газанмадығыны ҝөрәндә Һабилдән ибрәт ҝөтүрдүмү? Хејр! Онда гардашына гаршы нифрәт јаранды. Јеһова Габилин үрәјиндә нәләрин баш вердијинә диггәт јетирди вә сәбирлә ону јола ҝәтирмәјә чалышды. Аллаһ Габили хәбәрдар етди ки, онун тутдуғу јол ҝүнаһа апарыр, лакин ејни заманда үмид верди ки, дүзәлсә, ону гәбул едәр (Јарадылыш 4:6, 7).\nГабил Аллаһын хәбәрдарлығыны гулагардына вурду. О, һеч нәдән шүбһәләнмәјән кичик гардашындан онунла чөлә ҝетмәји хаһиш етди. Орада Габил Һабилин үстүнә һүҹум чәкиб ону гәтлә јетирди (Јарадылыш 4:8). Мүәјјән мәнада Һабил дини тәгибләрин илк гурбаны — илк шәһид олду. О өлсә дә, онун әһвалаты бунунла битмәди.\nМәҹази мәнада десәк, Һабилин ганы Јеһова Аллаһа гисас вә ја әдаләт үчүн фәрјад едирди. Аллаһ бу ҹинајәтә ҝөрә гәддар Габили ҹәзаландырмагла әдаләти бәрпа етди (Јарадылыш 4:9—12). Даһа ваҹиб олан одур ки, Һабил иманы васитәсилә бу ҝүн бизимлә данышыр. Ола билсин, Һабил тәгрибән јүз ил јашады. Һәмин дөврүн инсанлары илә мүгајисәдә Һабилин өмрү гыса олса да, о, Аллаһа мәгбул һәјат сүрдү. О, Аллаһы Јеһованын севҝисини вә рәғбәтини газандығыны биләрәк һәјата ҝөзүнү јумду (Ибраниләрә 11:4). Биз әмин ола биләрик ки, Һабил ән етибарлы јердә — Јеһованын һәдди-һүдуду олмајан јаддашындадыр вә јер үзүндә Ҹәннәт бәрпа едиләндә о дириләҹәк (Јәһја 5:28, 29). Бәс сиз ону Ҹәннәтдә ҝөрәҹәксинизми? Әмин олун ки, Һабилин дедикләринә гулаг асмаға вә онун бөјүк иманыны тәглид етмәјә әзмли олсаныз, ҝөрәҹәксиниз.\n^ абз. 8 «Дүнјанын әсасынын гојулмасы» ифадәси тохумун ахыдылмасы фикри илә бағлыдыр вә нәсил артырмағы нәзәрдә тутур. Демәли, бурада дүнјаја ҝәлән ән еркән инсан өвлады нәзәрдә тутулур. Бәс нәјә ҝөрә Иса дүнјаја ҝәлән илк инсан Габили јох, Һабили «дүнјанын әсасы»нын гојулмасы илә әлагәләндирди? Габилин гәрар вә һәрәкәтләриндән онун гәсдән Јеһова Аллаһа гаршы чыхдығы ачыг-ајдын ҝөрүнүрдү. Валидејнләри кими, Габил дә дирилмәјә вә ҝүнаһдан сатын алынмаға лајиг дејил.\nҺабилин иманыны тәглид един


Q=17	C=6	SS=0	LS=6	PS=3	DC=3	LC=0	SD=0	BS=3	G0=16	G1=14	G2=6	DLID=az_RU	BODY=Иса пејғәмбәрин ҹүзамлыларла рәфтары | Мүгәддәс Китабда бошанма мөвзусу\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Гренландија Данимарка Индонезија Исвеч Кирибати Конго Литва Маврики креолу Македонија Малта Мјанма Ниас Нидерланд Норвеч Раратонга Самоа Сејшел креолу Соломон Адалары пиҹини Таити Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (тоба) бенгал бикол бислама болгар венда волајта га газах ган гуарани гуҹарат гырғыз дреһу дхолуо еве ермәни ермәни (гәрб) естон ефик зулу ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба кикујју кимбунду кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ мајја маҹар нага-куки-чин (һакһа) науатл (Шимали Пуебла) ндебеле ндебеле (Зимбабве) ндонга нзема нјанека осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви тетела тетум (Дили) тив тигре ток-писин тохолабал тсонга тумбука түрк урду фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд әрәб өзбәк\nИса пејғәмбәр ҹүзамлыларла неҹә рәфтар едирди?\nМүгәддәс Китабын јазылдығы дөврдә јашајан јәһудиләр ҹүзама тутулмагдан горхурдулар. Бу дәһшәтли хәстәлик инсанын синир сонлугларына һүҹум едир, өмүрлүк зәрәр вуруб ејбәҹәр һала салыр. О дөврдә ҹүзам хәстәлијинин мүалиҹәси јох иди. Бу хәстәлијә тутулан инсанлар ҹәмијјәтдән тәҹрид едилмәли вә башгаларыны өз хәстәликләриндән аҝаһ етмәли идиләр (Лавилиләр 13:45, 46).\nЈәһуди дин хадимләри исә бу гајдалары ағырлашдырыб ҹүзамлы инсанларын һәјатыны даһа да чәтинләшдирмишдиләр. Мәсәлән, раввин ганунларына әсасән, һеч ким ҹүзамлыја 2 метрдән јахын дурмамалы иди. Күләк әсәндә исә инсанларла ҹүзамлы арасында 45 метрә јахын мәсафә олмалы иди. Гануна әсасән, ҹүзама тутулмуш инсан «дүшәрҝәдән кәнарда јашамалы» иди. Анҹаг Талмуд тәдгигатчылары бу ајәни белә изаһ едирдиләр ки, ҹүзамлылар шәһәр диварларынын о тәрәфиндә јашамалы идиләр. Бу сәбәбдән, раввин шәһәрдә бир ҹүзамлы ҝөрәрдисә, ону дашлајараг дејәрди: «Јеринә ҝет! Ҹамааты мурдарлама!».\nАнҹаг Иса пејғәмбәрин ҹүзамлыларла рәфтары тамам башга иди! О, ҹүзамлылары говмурду, әксинә, јахынлашыб онлара тохунурду вә һәтта сағалдырды (Мәтта 8:3).\nЈәһуди дин хадимләри һансы һалларда бошанмаға иҹазә верирдиләр?\nЕрамызын 71 вә ја 72-ҹи илә аид талаг кағызы\nБошанма ерамызын биринҹи әсриндә дин хадимләри арасында мүбаһисәли мәсәлә иди. Елә буна ҝөрә бир дәфә бәзи фәрисиләр Иса пејғәмбәри сынамаг мәгсәдилә она јанашмышдылар: «Киши һәр сәбәбә ҝөрә арвадыны бошаја биләр?» (Мәтта 19:3).\nАллаһын Муса пејғәмбәр васитәсилә вердији Гануна әсасән, киши арвадында «бир ләјагәтсизлик ҝөрәр»дисә, бошаја биләрди (Ганунун тәкрары 24:1). Иса пејғәмбәрин дөврүндә ики раввин ҹәрәјаны вар иди вә һәрәси бу гануну бир ҹүр изаһ едирди. Даһа сәрт олан Шаммај ҹәрәјаны дејирди ки, бошанма үчүн јеҝанә сәбәб зина иди. Һилал ҹәрәјаны исә өјрәдирди ки, нә гәдәр кичик олмасындан асылы олмајараг, киши арвады илә арасында олан истәнилән сөз-сөһбәтә ҝөрә гануни шәкилдә ондан бошана биләр. Һәтта әҝәр киши даһа ҝөзәл гадын тапардыса вә ја онун арвады јемәји хараб едәрдисә, бу вәзијјәтләрдә дә киши гадыны бошаја биләрди.\nБәс онда Иса пејғәмбәр фәрисиләрин суалына неҹә ҹаваб верди? О ајдын шәкилдә деди: «Ким арвадыны әхлагсызлыг етдијинә ҝөрә дејил, башга сәбәбә ҝөрә бошајыб өзҝәси илә евләнирсә, зина едир» (Мәтта 19:6, 9).\nАллаһын нәјә иҹазә вердијини вә нәјә нифрәт етдијини өјрәнин.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ Аллаһын горудуғу Мүгәддәс Китаб\nАллаһын горудуғу Мүгәддәс Китаб\nҜӨЗӘТЧИ ГҮЛЛӘСИ Аллаһын горудуғу Мүгәддәс Китаб